Lurreko paisajeak berdinak edo era askotakoak dira, paisaje horiek tankeratzen dituzten azpiko sustratuak mineralogiaren aldetik edo egituraren aldetik berdinak edo era askotakoak baldin badira.\nGarbi ikusten da horrela zer nolako garrantzia duten bai azaleko egitura osatzen duten haitzen tankerak eta bai horiek ezarrita eta antolatuta egoteko moduak.\nHala ere, paisajeen moldaerak azaltzeko, klima eta denbora faktoreak hartu behar dira kontuan.\nHain zuzen ere, haitz handiez eta egitura konplexuko lur azaleko lurralde batek, orogeno batek adibidez, era askotako paisajeak eta paisaje malkortsua izaten ditu hasieran, baina denborarekin, baldintza klimatiko espezifikoetan gertatzen diren eta prozesuen eraginez paisaje leun eta uniforme bihur daiteke ?sustratu horrek hasieran zuen aniztasun litologikoak eta egitura konplexutasunak iraun arren?.\nHorregatik, paisaje lau eta monotonoek ez dute beti esan nahi orogenesiaren eraginez gertatutako deformazioetan materiala berdina denik edo prozesua sinplea denik, nahiz eta batzuetan horrela gertatu.\nHorregatik, Lurra tankeratzerakoan gertatzen diren kontrol geologikoak ulertzeko, mineralogia eta petrologiako aurretikoak, hau da, haitzen tasun fisikoak eta kimikoak, hartu behar dira kontuan, eta ongi ezagutu zer mineralez dauden osatuta eta haien meteorizazioz zer eratako jalkinak osatzen diren.Petrologian adituak diren batzuen iritzian haitz terminoa mineralei eta lurrari lotuta baino ezin daiteke defini.\nMinerala osaera konstante eta definitua duen gai gotorrezko zati bat da. Esate baterako, kuartzoa mineral bat da, osaera kimiko finkoa du: silizio oxidoa da (SiO 2).\nFeldespatoak ere mineralak dira, zehazki, aluminio silikato kaltzikoak, potasikoak, sodikoak.\nAnfibola edo silikato ferromagnesikoa ere mineral bat da. Horrela, mineral baten aldaera asko badaude, anfibolen eta feldespatoen kasuan adibidez, aldaera bakoitzak osaera kimiko jakin bat du gehienetan, hau da, konbinazio kimiko bat da, eta ez nahasketa bat.\nMineralak ager daitezke bai egoera kristalinoan bai egoera amorfoan. Mineral bat egoera kristalinoan egoteak, atomoak aldizkakotasun eta antolamendu jakin baten arabera ezarrita daudela nahi du esan, halako moldez non atomo horiek alda daitezkeen tokiz, baina, betiere itxura orokorra aldatzen ez dela. Mineralaren egoera kristalino horretatik abiatuta kristalak forma propioa (kuboa, erronboedroa, etab.) eta ezaugarri optiko bereziak ditu, hartan argia ez baita norabide guztietan era berean transmititzen.\nEzaugarri horixe da, hain zuzen ere, batzuetan kristalak, mikroskopikoak badira ere, identifikatzeko modua ematen duena.\nEgoera amorfoak atomoak inolako ordenarik gabe kokatuta daudela esan nahi du; argia norabide guztietan transmitituko da eta mineralak ez du berezko forma berezirik.\nBere aldetik, lurra haitzaren gainaldean gertatutako eraldaketa baten ondorioz eratua da. Lurrak ez du egitura bera gune guztietan, zentimetro batzuetako lodieratik metro batzuetarainokoa; normalean hogeita hamar zentimetrotatik metro edo metro t?erdi bitartekoa. Baina loditasun hori hutsa ere izan daiteke, uharrak lur guztia eramaten duenean, adibidez; edo mikra batzuetakoa, haitzaren gainaldea oraindik eraldatzen hasi ez bada, eta hartan aukak baino finkatu ezin direnean.\nMineral eraikin edo multzoak talde handiago eta konplexuagoetan daude bilduta edo antolatuta: haitz multzoetan, alegia.\nHaitz kontzeptuak lur azala osatzen duen edozein gai edo gai horren zati bat adierazten du, gai horien tasunak eta egoera fisikoa zein diren kontuan hartu gabe. Hala eta guztiz ere, kontuan izan behar da, haitzak ia beti egoera solidoan dauden eta gorputz gogorrak diren arren, badirela isurkari egoeran dauden haitzak ere, magmak adibidez. Haitzak ez du, besterik gabe, harri esan nahi; beste modu batera esanda, mineralak ez du gogortasun jakin bat izan behar haitz izateko: badira haitz gogorrak, granitoa bezala, eta badira pelitak bezain haitz plastiko eta xaflakorrak ere, baita barreiaturik azaltzen direnak ere, harea adibidez.\nHaitz eraikinak haitzek dituzten ezaugarri guztien arabera definitzen dira: haitzen forma, neurriak, haitza eratzen duten parteak nola dauden kokatuta, itxura, ehundura, eta aleen tamaina eta mota. Paragenesihitzak prozesu geologiko edo geokimiko baten ondorioz gertatzen den mineral elkarketa nahi du esan.\nAhalegin asko egin dira haitzak sailkatu eta haien nomenklatura antolatzeko; sailkapen horietako gehienak sailkapen petrografikoak eta genetikoak dira. Sailkapen petrografikoetan, haitzaren osagaien, formaren eta mineralen arteko erlazio geometrikoen arabera, hau da, ehunduraren arabera sailkatzen dira haitzak. Irizpide horiez gainera irizpide geometrikoak ere erabil daitezkeenean, horiek ere kontuan hartzen dira. Sailkapen horiek hiru haitz multzo nagusi bereizten dituzte: haitz igneoak, sedimentarioak eta metamorfikoak. Sailkapen genetikoetan, berriz, haitzaren ustezko jatorria izaten da erabiltzen den lehenengo sailkapen irizpidea. Sailkapen genetikoetan, ezaugarri deskriptibo, fisiko eta kimikoak bigarren mailakoak dira eta ez dute eragin zuzenik. Ikuspuntu horretatik bi multzohandi bereizten dira. Batetik, kanpo jatorriko haitzak edo lur azalaren gainaldean sortutako haitz exogenoak: maila honetako ia haitz bakarrak haitz sedimentarioak dira.\nBestetik, barne jatorriko haitzak edo nolabait lur barnean sorturiko haitz endogenoak: haitz eruptiboak eta haitz metamorfikoak.\nSailkapen hauek, biek dituzte antzekotasunak.\nDena den, sailkapen petrografikoak dirudi egokiena, bere sinpletasun eta interesagatik, bai ikasleentzat bai gai hori buruz ezagutza pixka bat izan nahi dutenentzat.\nHaitz igneoak (magmatiko ere deitzen dira) lur azaleko ugarienak dira, ehuneko laurogeita hamabost (%95) inguru osatzen baitute, nahiz eta lurraren gainaldea estaltzen duen sedimentu geruza batek ezkutaturikegon ohi diren gehienetan. Magma gotortzean eta kristalizatzean eratuak dira.\nMagma lur azaleko sakontasun handietan dagoen silikato urtuzko multzo bat da.\nMagma horietako edozein gainaldera irten gabe gotortu daiteke, edo sumendi batetik irtenez ere bai. Kasu batean ala bestean sortzen diren materialek oso ezaugarri desberdinak dituzte eta ehundura eta ezaugarri desberdinetako haitzak eratuko dituzte.\na) Ezaugarri orokorrak\nHaitz igneoak lur barneko geruzetan eratzen dira, eta sakontasun handiko jatorriko material urtuak hoztearen eta gotortzearen ondorioz; horregatik, hain zuzen, haitz endogeno izenaz ere ezagutzen dira.\nLurraren azaleko eremu ezegonkorretan ?itsas bizkarretan, subdukzio eremuetan,etab. esaterako? gerta daiteke tenperaturak materialen fusio puntua gainditzeko bezainbat igotzea. Guztiz urtzen ez badira da haien presio handiak urtzen uzten ez dielako, baina presioa gutxitzearekin batera, fusioa gertatzen da, eta magma sortzen da.\nMagma bat, beraz, izaera mugikor eta gaseosoko material urtuen nahasketa konplexu bat da, zortziehun eta mila eta berrehun gradu zentigradu bitarteko tenperaturetan, lurreko sakonera handiko eremuetan presiopean sortutakoa, hamasei kilometrotik gorako sakoneran, eta lurraren gainaldera kanporatua izan daitekeena.\nMagmaren osagai nagusia silizea edo kuartzoa (SiO 2) izaten da, ehuneko hogeita hamabost eta hirurogeita hamabost bitarteko proportzioetan, hain zuzen. Magma horrek, jatorrizko gorputz gotorrak baino bolumen handiagoa duenez, eta gainera, bere osaeran oso isurkari bihurtzen duten edo isurkari izaera nabaria ematen dioten osagai hegaskorrak dituenez, bere jatorrizko ganbaratik (magma ganbaratik) irten eta haitza ahul eta hauskor dagoen lekuak aprobetxatuz, inguruko hutsuneetan txertatzen da injekzioz, itsas bizkarretan sortzen diren zartaduretan, esate baterako. Bai jatorrizko ganbaratik urruntzeagatik edo bai baldintzak aldatu izanagatik bero jarioa urritzen denean, magma hoztu egiten da; hozte horrek magmaren osagai desberdinak finkatzen ditu, zein bere afinitate geokimikoen, kontzentrazio erlatiboen eta baldintza termodinamiko nagusien arabera. Horrela haitz igneoak sorrarazten dituen magmaren finkatze prozesua hasten da.Magma geldiro hozten bada eta magmak daukan presioa norabide guztietatikoa bada, haitz igneo plutoniko deitzen diren haitz kristalizatuak eratzen dira. Lurraren azalaren barnean geldiro finkatutako haitzak dira, beraz. Magma hozteko baldintzak bizkorragoak badira, magma injekzioz lurraren gainaldera heldu delako edo gainaldearen gainean zabaldu delako, orduan oso denbora laburra izaten da magma finkatzeko. Horrenbestez, materialek ez dute zatikiak ordenatzeko astirik izaten, eta barnean kristal hala moduz eratuak eduki ditzakeen materia mikrokristalino bat sortzen da, oro har, sumendiko haitz igneo esaten zaiona. Talde nagusi bi horien artean bitarteko maila eta aukera guztiak daude. Horrenbestez, hirugarren haitz talde bat ere bereizten da. Talde honen barruan, bitarteko kristalizazioa izan duten haitzak sartzen dira, eta baita osaera berezia duten haitzak ere. Horrelakoetan, hain zuzen, mugikortasun handieneko osagaiek ihes egiten baitute, disoluzio solidoak osatuz, ondoren hoztuz eta haitz ostalariaren zartaduretan eta hutsuneetan kristalizatuz. Hirugarren haitz multzo horri haitz igneo filoniano deitzen zaio, haitz multzo honetako azaleratze ugarienak eta ezaugarrizkoenak mea zainak baitira.\nb) Osaera kimikoa\nHaitz igneoen osagai nagusiak oxigenoa, silizioa, aluminioa, kaltzioa, sodioa, potasioa, burdina eta magnesioa dira. Lehenengo bi osagaiak dira ugarienak, alde handiz, eta haitz mota horien tasunetan eragin handiena dutenak. Oxigenoa gainerako elementuekin konbinatuta agertzen da beti, oxido modura. Silizioa haitz igneoen lehenengo sailkapen bat egiteko indikatzaile gisa erabiltzen da. Silize edukia hartuz, oro har ehuneko hogeita hamabostetik eta hirurogeita hamabostera bitarteko proportzioa izaten baita, lau talde nagusi bereizten dira:? Haitz azidoak edo persilizeoak, %65 baino gehiagoko silize edukia dutenak; erriolitak, granitoak, etab.\n? Haitz neutroak edo mesosilizeoak, %65 eta %55 bitarteko silize edukia dutenak; andesita, sienita, etab.\n? Haitz basikoak edo hiposilizeoak, %55 eta %45 bitarteko silize edukia dutenak; basaltoak, gabroak, andesitak, etab.\n? Haitz ultrabasikoak, %45 baino gutxiagoko silize edukia dutenak, peridotita eta kimberlita, adibidez.Silizearen atzetik, alumina da (Al 2O 3) osagairik ugariena; burdina eta magnesioa mineral ferromagnesikoetan agertzen dira (piroxenoak, biotita, anfibolak, olibinoa); hauetan magnesio edo burdina proportzioa ehuneko batetik (haitz azidoak) ehuneko hamahiruraino (haitz ultrabasikoak) joan daiteke, mailaz maila. Elementu alkalinoak, sodioak eta potasioak, aurrekoen aurkako jokaera dute: haitz azidoetan ugari eta basikoetan urri dira.\nc) Ezaugarri fisikoak\nMagma finkatzeko hain modu desberdinak dituztenez, haitz intrusibo edo plutonikoek eta haitz bolkanikoek guztiz ehundura desberdina izaten dute (ehundurak mineralen arteko erlazioak adierazten ditu).\nHaitz intrusiboek ehundura pikortsua izaten dute kristalizazio geldi eta osoaren ondorioz; bigarrenek, sumendietako haitzek, ordea, oso bizkor hoztuak baitira, beira erako ehundura amorfoa izaten dute. Haitz filonianoetan, bi ehundura modu horien bitarteko maila guztiak aurki daitezke. Haitz igneo plutonikoetan, beraz, ehundura mota nagusia, ehundura holokristalino pikortsua da: kristalek antzeko dimentsioak dituzte eta aski larriak dira. Batzuetan begi bistaz ere ikus daitezkeen kristal larriak (fenokristalak) beira bolkanikoz inguraturik dituzten aldaerek ehundura porfidikoa dutela esaten da.\nHaitz igneoek azalera azaltzen direnean erakusten duten egitura era askotakoa izan daiteke. Xafla egiturako mineralak eta egitura luzanga dutenak besteetatik goiz banatu eta, halako geruzatze aski oihes bat eratuz, masan txertaturik geratzen direnean, ehundura tabularra agertzen da. Ehundura lineala, berriz, sumendietakohaitzek eta haitz filoniano batzuek izaten dute, bizkor gotortutako masa magmatiko jariakarian aurretik banatutako kristalen isoorientazioagatik eta jariakortasunagatik.\nHaitzak kolore desberdin txandakatuzko geruza kontzentrikoak ?mineral desberdinei dagozkienak? dituenean, ehundura orbikularra duela esaten da; dioritak izan ohi du, adibidez, horrelako egitura. Haitzak poroak eta gasa eta elementu hegaskorrak askatu izanak eragindako hutsune txiki asko baditu, pomiz harriaren ehundura edo ehundura barrunbetsua duela esaten da; haitz mota honi pumita deitu ohi zaio, oro har. Azkenik, ehundura mikrolitikoa gasek finkatzearen azken faseetan utzitako hutsuneak betez sortzen da.\nHaitz igneoen itxura eta inguruko haitzekiko dituzten erlazioak ere bi motakoak izan daitezke: alegia, haitzak izan daitezke intrusiboak ala estrusiboak (edo efusiboak).\nHaitz igneoak jalkin harrien barruan bat-batean material arrotz gisa ageri diren azaleratzeak izan ohi dira. Finkatzeko unean magmak lur azalarekiko duen posizioak, haitz honek dituen azaltzeko erak baldintzatzen ditu:\nI. Era intrusiboak\n1) Injektatutako masakInjekzio mota desberdinak bereizten dira: konkordanteak eta diskordanteak.\nInjekzio konkordanteak jalkin harrien estratifikazio planoen luzetara gertatzen diren intrusioak dira (lopolitoak edo lakolitoak).\nDilista itxura izaten dute eta txertatuta dauden haitzaren etenetan zehar magmazko masa bat indarrez sartzean eratuak dira; zenbait kilometrotako hedadura izan dezakete. Lopolitoak lakolitoak baino handiagoak izaten dira. Mantuko geruzen artean txertatuak direnean ?zain esaten zaie? haitzaren ezjarraitasun planoen norabidean injektatzen da magma, eta oso neurri desberdinak izan ditzake, zentimetro batzuetako lodiera eta metro batzuetako luzeratik, kilometro asko lodiera eta ehundaka kilometroko luzeraraino. Mantuko formazioen artean txertatuak direnean, berriz, ?fakolito deitzen zaie? tolesen txarnelen norabide berean injektatzen dira, egitura hautsi gabe eta, beraz, forma kurboak hartuz.\nInjekzio diskordanteak estratifikazio planoak alderik alde igarotzen dituzten intrusioak dira, eta haitz geruzatuetan agertzen direnean, horma antzeko bat eratzendute. Sumendietako tximiniak azaleratze diskordante berezi bat dira, forma zilindriko eta prismatiko bertikaleko azaleratzeak baitira. Batzuetan gasa bat-batean askatzeak eragiten duen leherketan sortzen diren arrakaletan eratzen dira, eta bestetan erupzio hodian bertan gotortutako haitz igneoetan.2) Azpiko masakBatolito eta plutoiak dira talde honetakoak.\nGainaldean oso zabal hedatzen diren haitz plutonikozko masa handiak dira.\nTxertaturik dauden haitz ostalaria ukitzen duten lekuan, gainalde irregular diskordante edo konkordantea izan daiteke. Batolitoek muga zehazgabeak izaten dituzte batzuetan, eta haitz metamorfikoz eratzen da haitz plutonikotik berori txertaturik dagoen haitzaren arteko igarotzea.\nII. Era estrusiboak\nHaitz igneoak hiru era estrusibotan agertzen dira. Lehenengo, oso forma irregular eta lodiera aldakorreko arrakala bidezko erupzioak daude. Bigarren, batolitoen sabaia hondoratzearen ondoriozko estrusioak daude. Hirugarren, eta azkenik, erupzioak daude, sumendietako konoak, laba isuriak eta gisako gertaerak. Labaren likatasuna labaren beraren azidotasunaren, eduki alkalinoaren eta ur eta gas kontzentrazioaren araberakoa da; horrexegatik hain zuzen, laba azidoak basikoak baino likatsuagoak izaten dira. Arrazoi hori delaeta, laba azidoak ez dira, azaleratu ondoren, irteera zulotik urrun hedatzen; horrela gertatzen da sumendi zentraletan. Oinarrizko laba, aldiz, beren jariakortasuna dela eta, asko heda daitezke, eta eremu handi zabalak estaltzen dituzte, Indiako Dekkan goi-ordokian gertatzen den bezala.\nEgia da, magma hozteko baldintzak erabat aldatzen direla erupzioa airean izan ala ur azpian izan, eta magma hozteko baldintzekin batera, baita labaren jokaera ere. Edozeinetara ere, hozteak era guztietako pitzadurak eta arrakalak agerrarazten ditu magma bolumena gutxitzean, labaren izaera mineralogikoaren eta hozte lastertasunaren arabera. Airean gertatzen diren isurietan, laba likatsua denean, zati irregularrak eratuz hautsi ohi da laba isuria eta bloke itxurako laba isuriak sortzen dira.\nLaba jariaerraza denean eta aldapa handi samarreko hegaletan behera labaintzen denean, aldiz, laba soka gisakoak sor daitezke.\nAzkenik, laba geldiro irristatzen denean eta labaren osaera oso homogeneoa denean, edo irteera zuloaren barruko masa guztia edo parte bat hozten denean, forma geometrikoko irudiak sor ditzake arrakalak, eta zutabe edo prisma ikusgarriak eratu, Kanarietako Gomera uharteko «Los Organos»-eko zutabe gisako arrakala, adibidez.


Soderbergh, Koreeda eta Larrainen lanak, Zinemaldiko Perlak sailean | Kultura | Berria\nSoderbergh, Koreeda eta Larrainen lanak, Zinemaldiko Perlak sailean\nAffleck, Sciamma, Covino, Pariser,Shinkai, Eggers eta Guerraren filmek osatuko dute atala\nWaiting for the Barbarians da Ciro Guerra kolonbiarrak ingelesez zuzendu duen lehen filma. DONOSTIAKO ZINEMALDIA Tamaina handiagoan ikusi\nBeste zinema jaialdi batzuetan aurkeztu eta oihartzuna izan duten filmen erakusleihoa izan ohi da Donostiako Zinemaldiko Perlak saila. Orain dela aste batzuk, aurten sail horretan izango diren hainbat filmaren berri eman zuen zinema jaialdiak, eta atzo jakinarazi zuen zein zuzendarik osatuko duten zerrenda hori. Horien artean daude, besteak beste, Pablo Larrain, Hirokazu Koreeda, Casey Affleck, Celine Sciamma, Makoto Shinkai eta Steven Soderbergh. Donostia Hiria publikoaren saria irabazteko lehiatuko dira guztiak.\nDonostiako Zinemaldia hasi baino aste batzuk lehenago egingo da Veneziako Zinemaldia —abuztuaren 28tik irailaren 7ra—, eta han aurkeztu ondoren iritsiko dira Donostiara hainbat film. Hain zuzen ere, Hirokazu Koreedak La vérité erakutsiko du, Veneziako Zinemaldiaren lehiaketari hasiera eman eta egun gutxitara. Zuzendariaren azken filmean, elkarri kontu eskean ari diren ama-alaba batzuen rolean jarri ditu zinemagile japoniarrak Catherine Deneuve eta Juliette Binoche. Koreedak Donostia saria jaso zuen iaz, eta haren lanak sarritan eman dituzte zinemaldian, lehiaketa barruan nahiz lehiaketatik kanpo.\nVenezian lehiatuko da Steven Soderberghen The Laundromat ere, Meryl Streep, Gary Oldman eta Antonio Banderas protagonista dituen filma. Sex, Lies and Videotape (1989) filmaren egileak Panamako paperei buruzko filma egin du: dirua paradisu fiskaletan gorde zuten pertsonaia garrantzitsu batzuei buruzko ikerketa da filmaren ardatza.\nPablo Larrain txiletarraren filmak sarritan eman dituzte Donostian, eta haren azkena ere (Ema) bertan izango da, Veneziako Zinemaldian lehiatu ondoren. Huts egindako adopzio baten ondorioei aurre egin behar dien bikote bati buruzko filma da.\nCiro Guerrak ere harreman handia izan du Donostiako Zinemaldiarekin 2003an La sombra del caminante-k Zinema Eraikitzen saria irabazi zuenetik —gerora, besteak beste, El abrazo de la serpiente eta Pájaros de verano erakutsi ditu—, eta, oraingoan, ingelesez egin duen lehenengo filma ekarriko du, Venezian lehiatu ostean: Waiting for the Barbarians. J.M. Coetzeeren izen bereko eleberriaren egokitzapena da eta Mark Rylance, Johnny Depp eta Robert Pattinson ditu protagonista.\nCeline Sciammak (Naissance des pieuvres, 2007; Tomboy, 2011; Bande de filles, 2014) gidoirik onenaren saria irabazi zuen Cannesko zinemaldian Portrait de la jeune fille en feu, margolari baten eta haren modeloaren arteko harremanari buruzko istorioarekin.\nCannesen baina Errealizadoreen Hamabostaldian izan zen The Lighthouse ere, Rogert Eggers zinemagile estatubatuarraren bigarren filma. Horretan, Robert Pattinson eta Willem Dafoe irla urrun batean bizi diren bi farozain dira. Poliki-poliki, eromenera amiltzen hasiko dira biak. XIX. mende hasieran girotutako zuri-beltzeko film horrek Fipresci saria eskuratu zuen Cannesen.\nErrealizadoreen Hamabostaldian parte hartu zuen Nicolas Pariser zuzendari frantziarraren Alice et le maire-k ere, eta Label Europa Cinema saria jaso zuen. Filmean, alkate zahar bat (Fabrice Luchini) filosofo bikain batekin (Anais Demosutier) harremanetan jarriko da hutsune existentzialeko krisialdi bat gainditzeko.\nBerlingo Panoraman estreinatutako film bat ere hartuko du Perlak sailak. I'm Still Here (2010) lanarekin estreinakoz kamera atzean aritu ondoren, Casey Affleck aktoreak zuzendari eta protagonista lanak bete ditu Light of My Life filmean. Emakumeak ia-ia desagertu diren mundu batean zehar dabiltzan aita-alaba batzuei buruzkoa da. Azkenik, Japonian estreinatu eta Toronton emanaldia izan ondoren, Donostian Europako estreinaldia izango du Makoto Shinkairen Tenki no ko / Weathering With You animazio film berriak.\nCannesko Un Certain Regard sailean, berriz, The Climb-ek parte hartu zuen. Michael Angelo Covino aktore eta ekoizleak zuzentzen duen lehen film luzea da. Bi gizonek urteetan zehar izandako adiskidetasunari buruzko komedia horrek itxiko du Perlak saila, lehiaketaz kanpo.


Dit Gestión taldeak jomuga-motor berri bat kaleratu du bidaia agentzientzat - SPRI\nSPRI / Euskadinnova / Enpresa digitala / Dit Gestión taldeak jomuga-motor berri bat kaleratu du bidaia agentzientzat\nDit Gestión taldeak jomuga-motor berri bat kaleratu du bidaia agentzientzat\nTresna teknologiko berria Dit Gestión taldeko 600 agentziei zuzentzen zaie.\nEnpresa donostiarrak plataforma berri bat sortu du handizkarientzat Internet bidezko bere bidaia konpainiaren barruan.\nHaiku Travelek, Dit Gestión taldeko enpresa turistiko independenteentzako bidaia agentziak, jomuga-motor berri bat garatu du, zeinaren bidez errazagoa baita bidaia paketeak erreserbatzea eta eskaintza turistiko pertsonalizatuak diseinatzea. 600 bidaia agentzia independente baino gehiago dira taldeko bazkide, eta haiei zuzenduta dago plataforma.\nHaiku Travel agentziaren tresna berri honekin, unean bertan egiten dira erreserbak eta lortzen da onlineko baieztapena, zuzenean jartzen baititu harremanetan bidaia agenteak eta operatzaile turistikoak. Motor horrekin errazagoa da erreserba pertsonalizatuak egitea, eskaintzak sailkatzeko kontuan hartzen baititu agente bakoitzak emandako irizpideak: multiday paketeak, bidaia tematikoak (abentura, kultura, kirola, festa eta jaialdiak, hondartza, bizikleta, gastronomia, eta beste hainbat); gainera, neurrira eginiko bidaiak ere diseinatu daitezke agentzia bakoitzak eta bezeroek dituzten premien arabera.\nMotor berri horrek bestelako funtzionaltasunak ere baditu, esaterako, erreserba bakoitzarentzako irabazi marjinak ezarri daitezke, aurrekontu itxien kotizazioekin eta 48 ordu baino gutxiagoan pertsonalizatzeko aukerarekin. Dit Gestión taldearekin lan egiten duten agentzia independenteak zuzenean sartu ahal izango dira jomuga-motor berrira beren plataforma profesionaletik. Gainera, enpresak laguntza eta jarraipen talde bat ere badu, plataforma erabiltzean agentzien euskarri izango dena.\nHaiku Travel bidaien handizkari bat da, Dit Gestión taldeko agentzia independenteentzat esklusiboa dena. Donostian 2008an sortutako talde horrek zerbitzuak eta aholkularitza ematen ditu enpresa turistikoentzat; gainera, azken tresna teknologikoekin horniturik dago, enpresentzat errazagoa izan dadin Interneten abiatzea eta indartzea.


Bilboko plaza baten zoriona –\nIñigo Astizek idatzitako kronika Berria egunkariarentzat.\nBertso doinu nabarmena izaten du Bilboko Santiago plazak Aste Nagusian. Eguerdiro izaten dira bertso saioak han, eta atzokoan Amets Arzallus eta Jon Maia bertsolariak aritu ziren kantari bertso bazkarian. Eta ezinbestean kantuan egin zuen egungo txapeldun nagusiak plazan izaten den bertso giroaren deskribapena. «Arratsaldeon danari, / kanturako bagara bi, eta / horra ba hemen hiru mahai luze / eta jendea adi, / izan da aski janari, / eta orain lanera, ari: / estomagoa siestan eta burua kantari».\nPuntuka aritu ziren tartea izan zen saioko unerik biziena, eta ariketa horretan entzun ziren barrerik ozenenak ere. Zirikatzaile Maia, Arzallusi Xalbador berria ote zen galdezka, eta zirikatzaile Arzallus ere, Maia Txirrita berria izan zitekeela botaz. Maia erasoan, bizkor Arzallus defentsan, eta publikoa barrez.\n«Nik Xalbadorren bordan / lo egingo nuke». «Lo hartuko zenukenik / nik neuk ez dut uste». «Han hartuko nuke lo / ardiak kontatzen». «Ardiak igual zure / gainera montatzen». «Ta ardiek artzaiak / kontatzen dituzte». «Baina asko diranik / nik ez baitut uste». «Zu al zera ba, Amets, / Xalbador txikia?». «Zu Txirrita izateko / zera egokia». «Esan al dezu nere / gerrira begira?». «Ez, ez, soilik bota dut / bertsoen harira». «Ezin al gara izan / Xalbador ta Mattin?». «Igual hankak moztuta / zeundeke zu berdin». «Ba ordun ni Amuriza / ta zu Mañukorta». «Paperak trukatzea / ez al zaizu inporta?». «Mañukorta noiztikan / betaurrekoekin». «Behin Amerikara joan / eta ordutik ekin». «Han zer ikusi zuen / ez jakin hobeto». «Ze ikusiko zuen / mendiak ardiz lepo». «Beraz, bazara ala ez, / zu Xalbador junior?». «Nik uste berak izan / nahiko lukeela senior».\n66 minutuz aritu ziren kantuan bertsolariak, gai librean beti, baina berehala hartu zuten protagonismoa Bilboko Aste Nagusiarekin lotutako gaurkotasun gaiek. Ibaizabalen bainatzerik ba ote zegoen bota zuen galdera Maiak, esaterako, eta Euskal Herriko hiri bateko eta besteko euskal futbol taldeen egoeraz ere aritu ziren elkarri adarra jotzen bi bertsolariak.\nHalere, Hontzak konpartsan Kristoren gorputza harategi batean bezala irudikatzen zuen dekorazioak izan zuen protagonismo nagusia. Haren aurkako salaketa jarri zuen Bizkaiko gotzaingoak aurreko astean, iraingarria zela argudiatuta, eta astelehenean sartu ziren ertzainak txosna gunera hura erretiratzera. Horregatik, umorearen inguruko gogoeta sorta bat plazaratzeko ere baliatu zuten aukera bertsolariek. Irudia kentzeko erabakiarekin kritiko biak beti.\nMaiak lehena: «Eliza eta festa / zerbait gaizki doa: / umorea beti da gauza serioa». Eta Arzallusek segi. Ia deskribatzaile lehenik: «Ertzainak bidaltzeko / hori motiboa! / Umoreak beti du serio giroa, / eta grazia beti da / gauz subjektiboa». Aldarrikatzaileago ondoren: «Ez dakit nola jartzen / diren hain sensible: / igual komeniko da / egiteko bide,/ ertzainak lotuta, / ta umorea libre». Eta birtuosismoaren mugan azkenik: «Ta hura desmontatzen / hainbeste denbora, / ta halako patruilak / igota hor gora, / agian txiste txar bat/ dakarkit ahora: / Kristoren umorea / edo metafora / ulertzen ez duena / hori nor Kristo da?».\n«Badakizu non gauden»\nAste Nagusi giroa zegoen, bestela, plazan, bertsolariak kantuan hasi baino lehen. Marijaiaren irudia geldi, elizaren atarian, bazkaltzen ari zirenen alboan, eta jende joan etorri etengabea haren inguruan argazkiak ateratzen. Kamera prestatzen gizon bat. Besoak gora kuadrilla guztiak. Enfokatu. Klik. Eta berriz ere besoak behera, eta irudia ikustera. Selfiak ateratzen ere aritu zen bat baino gehiago. Eta txalo zaparrada labur bat ere izan zen festetako pregoilariaren eta txupineraren bisita azkarra jasotzerakoan. Bazkaltzen ari ziren oraindik, baina hiruna bertso bota zizkieten bertsolariek.\nEskerrak ematen, Maiak, esaterako. «Marijaia geratzen da / zuek alde egin ondoren. / Baina gu hain triste geunden, zuek agertu baino lehen. / Guk badakigu zuen agenda / nolako inportantea den: / bertsorik behar izanez gero, / badakizue non gauden».\nIzan ere, geolokalizazio zehatza izan ohi du bertsolaritzak Bilbon. eta, hain zuzen ere, horregatik bota zion agurreko azken aurreko bertsoa berriz ere Maiak Santiago plazari.\nAsko daude oporretan,\nia edonongo partean.\nAgian batzuk Cancunen,\nagian palmera pean,\nbeste batzuk Benidormen\neta norbaiten hankapean,\nbatzuk todo incluido\nbost izardun aterpean.\nBeste batzuk igual Pragan,\nbatzuk zoriontsu dira\nlujo handien artean.\nGu zoriontsu izan gara\nBilboko plaza batean.\nTags: bilbo Bilboko plaza baten zoriona festak jaiak marijaiak uda


Zientzia eta teknologia arloko emakume ikasleentzako beken laugarren edizioa martxan du Sarrallek - Azpeitia - uztarria.eus\nZientzia eta teknologia arloko emakume ikasleentzako beken laugarren edizioa martxan du Sarrallek\nMailo Oiarzabal 2022-05-14 09:01\nDatorren ikasturtean zientzia, teknologia, ingeniaritza eta matematika karreretan (STEM) edo ADEn eta beste espezialitate batean gradu bikoitza egin asmo duten 18 eta 25 urte bitarteko Araba, Bizkai eta Gipuzkoako emakumeak aurkez daitezke Sarralle Grow bekara. Ikasturteko mila euroko bi beka emango ditu Sarrallek aurten ere, eta eskaerak aurkezteko epea uztailaren 22an itxiko da.\nSarralle enpresak martxan jarri du Sarralle Grow izeneko urte anitzeko beka programaren laugarren edizioa. Helburu bikoitza dute Azpeitiko enpresak 2019an sortutako beka horiek: batetik, neska gazteen artean sektore zientifiko eta teknologikoetan bokazioak pizten laguntzea, neskak ikasketa zientifikoak egitera bultzatuz; eta emakumeek zuzendaritza eta erantzukizun postuetan duten presentzia handitzea, bestetik. Horiekin batera, arazo ekonomikoak dituzten familiei laguntzea ere bada deialdiaren asmoetako bat, "beren alaben unibertsitate ikasketen alde egin dezaten".\nDatorren ikasturtean zientzia, teknologia, ingeniaritza eta matematika karreretan (STEM) edo ADEn eta beste espezialitate batean gradu bikoitza egin asmo duten 18 eta 25 urte bitarteko Araba, Bizkai eta Gipuzkoako emakumeak aurkez daitezke Sarralle Grow bekara Sarrallek mila euroko laguntza emango die onuradunei ikasturte bakoitzeko, eta enpresaren ingeniaritza eta korporazio sailetan ordaindutako praktikak egin ahal izango dituzte horiek uda sasoian, baita Gradu Amaierako Lanak enpresan bertan gauzatu ere.\nIkasturteko mila euroko bi beka emango ditu Sarrallek aurten ere, eta eskaerak aurkezteko epea uztailaren 22an itxiko da. Enpresaren webguneko Career atalean jarri dituzte Sarralle Grow beka programaren oinarri osoak, baita eskaerak aurkezteko inprimakia ere. Irailaren 7ra arteko epea izango dute eskatzaileek inprimaki horretan eskatzen den dokumentazioa entregatzeko; posta elektronikoz ere bidali ahal izango dute, seleccion@sarralle.com helbidera, Grow Bekak adieraziz. Hautatutakoen izenak 2022ko irailaren 22an jakinaraziko dituzte.


Akuarioetarako silikonarik onenak: konparazioa eta gida Arrainena\nNatalia Cherry | | DIY Akuarioak\nZalantzarik gabe, akuarioetarako silikona edozein gertaerarako eskura izan behar dugun oinarria da, hau da, bat-batean ihes bat agertzen bada gure akuarioan eta ura galtzen hasten bada. Silikona da konpontzeko konpontzeko aurkituko dugun produkturik onena, guztiz iragazgaitza baita eta, bereziki prestatuta badago, ez du gure arrainen osasuna kaltetzen.\nArtikulu honetan ikusiko dugu zer silikonaz erabil dezakegun gure akuarioan, marka eta kolore onenak eta baita produktu merkeenak non erosi ere. Horrez gain, DIY akuarioen gai hau guztia interesatzen bazaizu, beste artikulu hau irakurtzea ere gomendatzen dizugu zure ur gaziko akuarioa eraikitzen.\n1 Akuarioko silikonarik gomendagarriena\n2 Zergatik da berezia akuario silikonazkoa eta ezin duzu edozein silikonazkoa erabili?\n3 Silikona neutroa egokia al da akuarioetarako?\n4 Aquarium silikonazko koloreak\n5 Nola aplikatu akuario silikona behar bezala\n6 Noiz arte utzi behar da akuario bateko silikona lehortzen?\n7 Akuariorako silikonazko marka onenak\n8 Aquariumeko silikonazko merkeagoa non erosi\nAkuarioko silikonarik gomendagarriena\nAukeran akatsik ez egiteko, jarraian arazorik izango ez duzun akuario silikona gomendagarrienetako batzuk bildu ditugu zuzenean:\nSoudal - Kartutxoa ...\nOlivé Kimika -...\nSoudal - Silikonazko ...\nZergatik da berezia akuario silikonazkoa eta ezin duzu edozein silikonazkoa erabili?\nAquariumeko silikona oso material erabilgarria da bai akuario zahar edo kaltetua konpontzeko edo berria muntatzeko, baita piezak eta apaingarriak itsatsi edo lotzeko ere. Funtzio bera betetzen duten beste produktu batzuk badaude ere, silikona da, zalantzarik gabe, erabiliena, muturreko tenperaturak jasaten dituen silikonan eta azetonan oinarritutako produktua baita, ezin hobea bihurtuz. Bide batez, material horrek ez du akuario akrilikoetan funtzionatzen, baina beirazkoak izan behar dute.\nHala eta guztiz ere, komertzialki eskuragarri dauden silikona guztiak ez dira seguruak akuario batean erabiltzeko, zure arrainen osasunean eragina izan dezaketen zenbait produktu kimiko edo fungizida baitituzte. Nahiz eta, printzipioz, etiketak "% 100 silikonazkoa" segurua den seinale adierazten duen, onena akuarioetan erabiltzeko bereziki diseinatutako produktuaren alde egitea da.\nSilikona neutroa egokia al da akuarioetarako?\nSilikona bi talde handitan bana dezakegu, azetikoa edo neutroa. Lehenengo kasuan, azidoak askatzen dituen silikona da eta oso usain berezia du, ozpinaren antzekoa. Arrain batzuei eragin diezaieke eta, gainera, denbora gehiago behar da lehortzen.\nSilikona neutroak, berriz, ez du inolako azido askatzen, ez du usainik eta azkar lehortzen da. Printzipioz, akuario baterako erabil dezakezu, nahiz eta testuinguru horretan erabiltzeko silikonazko espezifiko bat erostea gomendatzen den, osagaiak fabrikatzaileen artean alda baitaitezke. Silikona bereziak bereziki akuarioetan erabiltzeko pentsatuta daude, beraz ez duzu ustekabeko sustorik lortuko.\nAquarium silikonazko koloreak\nErositako silikona akuarioetarako berezia bada, hau da, hori ez eraman zure arrainen bizitzarako arriskutsuak izan daitezkeen produktu kimikorik, silikonan kolore bat edo beste aukeratzea irizpide estetikoa besterik ez da. Ohikoenak (beste batzuk badaude ere, grisak edo marroiak, esaterako) silikonazko kolore zuriak, gardenak edo beltzak dira.\nZalantzarik gabe silikonazko kolore klasikoena den arrenSilikonazko zuriak normalean ez du itxura oso ona akuarioetan bere koloreagatik (nahiz eta gauzak aldatu egiten diren zure akuarioak marko zuria badu, noski). Irudiak akuarioaren oinarrira zigilatzeko erabil dezakezu.\nSilikona ausarta ...\nAkuarioetarako silikonazko kolorerik gomendagarriena, zalantzarik gabe, gardena da. Zure akuarioa zein koloretakoa den ez ezik, urarekin eta edalontziekin ondo nahastuko da. Edozer itsatsi edo konponketa egiteko erabil dezakezu, ez dagoen koloreari esker ez duzu ia ezer nabarituko.\nSilikonazko beltza, zuriaren kasuan bezala, zure gustuen eta akuarioaren kolorearen araberakoa izango da. Yayak esaten duten moduan, beltzaren gauza ona da oso jasandako kolorea dela, eta horrekin batera aukera ona izan daiteke zerbait ezkutatu edo apaingarriak itsatsi nahi badituzu eremu ilun batean, hala nola, atzeko planoan.\nNola aplikatu akuario silikona behar bezala\nSilikona oso ondo doa akuarioak konpontzeko, baina ezin duzu dagoen bezala aplikatu, aitzitik, hainbat egoera eta nola jarraitu behar duzu kontuan:\nAdib bigarren eskuko akuarioa erosi baduzu, ziurtatu arrakalarik ez dagoela eta, baldin badago, konpondu lehenik silikonarekin.\nBaino hobea da hustu akuarioa jarraitu aurretik, silikona aplikatu behar den gainazala garbia eta lehorra izan behar denez eta, gainera, lehortu beharko da.\nAkuario osoa hustu nahi ez baduzu, fisura gainazalean utzi arte hustu dezakezu, nahiz eta kasu honetan kontuz ibili silikona likidoa uretara ez botatzeko (Imajina dezakezuen moduan, ez dugu batere gomendatzen).\nJoaten bazara edalontzia konpondu hori aurretik silikonaz konpondu zen, garbitu aztarna zaharrak labana batekin eta azetona batekin. Lehortu ondo konpondu aurretik.\nAplikatzen duzun silikona ez du burbuilarik izan beharHala ez bada, lehertu eta beste ihes bat sor dezakete.\nEra berean, bi beira zati silikonaz elkartuko badituzu, ziurtatu bien artean materiala dagoela. Edalontzia beste edalontzi batekin kontaktuan jartzen bada, tenperatura aldaketaren ondorioz txikitu edo zabaltzen badira pitzatu daiteke.\nKonponketa barrutik kanpora silikonak arrakala guztiz bete dezan.\nAzkenik, utzi lehortzen behar duzun bitartean.\nNoiz arte utzi behar da akuario bateko silikona lehortzen?\nBehar bezala funtziona dezan, esan dizugun moduan, silikonak primeran lehortzen utzi beharko duzu, bestela ezer egin ez bazenu bezala izango da. Hori dela eta, oso garrantzitsua da produktu hau lehortzeko prozesua errespetatzea 24 eta 48 ordu artean izaten da.\nAkuariorako silikonazko marka onenak\nMerkatuan a aurkitzen dugu silikonazko marka asko, beraz, gure akuariorako aproposa aurkitzea abentura nahiko izan daiteke. Horregatik, gomendagarrienak ondorengo zerrendan ikusiko ditugu:\nOlivé silikonak a dira klasikoa eraikuntzaren munduan. Akuarioetarako lerroa lehortze azkarra, itsaspen ona eta elastikotasuna dituelako nabarmentzen da. Gainera, zahartzaroari oso ondo eusten diote, beraz, produktuak urte asko iraungo du bere lana egiten. Mota horretako silikona guztiak bezala, produktu hau beira itsasteko bateragarria da.\nMarka interesgarri honek iragartzen du bere produktua, batez ere akuarioetara zuzendua, dela uraren presioarekiko erresistentea eta ur gaziko akuarioekin bateragarria. Gardena da eta, beira-rekin bateragarria denez, akuarioak, arrainak, negutegiak, leihoak ... konpon ditzakezu, gainera, lanparetako UV izpiei aurre egiten die, beraz ez du atxikimendua galduko.\nSoudal akuarioetarako produktu gardena eta aproposa izateagatik nabarmentzen da, tenperatura aldaketekiko bereziki erresistentea dela iragartzen da. Beira beirarekin lotzeko bakarrik funtzionatzen du, silizio gehienak bezala, eta ezin da margotu. Oso atxikimendu maila ona du.\nMarka honen produktuen gauza ona da, akuarioetarako bereziki diseinatuta egoteaz gain, kanulak kanula integratua du, hainbat posiziotan jar daitekeena, ezin hobea da arrakala txikienak konpontzeko eta pistola erabili beharrik ez izateko. Gainera, azkar lehortzen da eta era guztietako ihesak ekiditen ditu.\nWürth errespetatuz -...\nEta amaitzen dugu gomendagarria den beste marka bat, akuarioetara zuzendutako silikonak fabrikatzen ez dituena, baina arlo profesionalean ere asko erabiltzen da. Wurth silikona oso azkar lehortzeagatik nabarmentzen da, denborarekin itsusia ez izateagatik, tenperatura altu eta baxuei aurre egiteagatik eta oso itsasgarria izateagatik. Hala ere, kontuz ibili beharko duzu lehortzean eta silikonak botilan adierazitako tenperaturan mantendu.\nEverbuild, Industrial ...\nMarka hau DIY produktuen espezialista Akuarioetarako oso silikona oso ona du. Lehortze azkarreko denboragatik nabarmentzen dira, beira ez ezik aluminioarekin eta PVCarekin bateragarriak izateaz gain. Gardena da, ez dauka fungizidarik eta aplikatzeko erraza da, oso aukera gomendagarria bihurtuz.\nMarka honetako akuarioetarako silikonazko berezia ere aire zabalean erabil daiteke, urarekiko eta eguraldiaren aurrean erresistentea denez. Usain onargarria du, oso elastikoa da eta, oro har, oso ondo itsasten da beira, akuarioak konpontzeko edo eraikitzeko egokia.\nAquariumeko silikonazko merkeagoa non erosi\nBadago akuario silikona eros dezakegun leku desberdin asko, salmenta ez baita maskota dendetara mugatzen, baina brikolajean eta eraikuntzan espezializatutako lekuetan ere aurki daiteke.\nLehenik eta behin Amazon silikonazko marka ugari ikusiko duzu. Horrez gain, beste erabiltzaile batzuen iritziak kontsulta ditzakezu zure beharretara ondoen egokitzen den silikona jakiteko eta aukeratzeko. Eta Prime funtzioa kontratatu baduzu, etxean edukiko duzu denbora gutxian.\nLeroy Merlin Ez dauka barietate ikaragarririk, izan ere, bere lineako orrian Orbasil eta Axton markako akuarioetarako bi silikonazko espezifikoak besterik ez ditu. Interesgarria da denda fisikoan eskuragarri dagoen ala ez egiaztatzea, presaz ateratzeko oso erabilgarria den zerbait.\nBezalako merkataritza zentroetan elkargunean Silikona marka batzuk ere badituzte eskuragarri, nahiz eta ez den zehazten akuarioetarako diren. Hala ere, zehaztapenak begiratu eta fisikoki edo linean erosi nahi duzun aukeratu dezakezu Marketplace bidez, oso aukera interesgarria.\nEn Bricomart Bostik markako akuarioetarako zigilatzaile berezia dute, linean behintzat. Antzeko beste erbietan bezala, erabilgarritasuna egiaztatu dezakezu hurbilen duzun dendan, jaso edo linean erosi.\nAzkenean, sartu Bauhaus Akuario eta terrariotarako silikonazko espezifiko bakarra, gardena eta espezifikoa ere badute, linean eta beren denda fisikoetan aurki dezakezuna. DIY beste webgune batzuen oso antzekoa da, linean eska dezakezu edo dendan jaso dezakezu.\nAquariumeko silikona mundu osoa da, zalantzarik gabe, kontrolatu beharrekoa, gure akuarioak ihes egiten duenean harrapatuta ez geratzeko. Esan iezaguzu, inoiz gertatu al zaizu? Zer esperientzia izan duzu silikonarekin? Marka zehatz bat gustatzen zaizu?\nArtikuluaren bide osoa: Arrainena » DIY Akuarioak » Aquariumeko silikonazkoa


3.04 Merkatarientzako laguntzak\nBalmasedan merkataritza-, zerbitzu- eta ostalaritza-guneak zabaldu eta zaharberritzeko, hutsik dauden lokalak txukuntzeko eta gazte ekintzaileek merkataritza-lokalak errentan hartzeko inbertsioetarako dirulaguntzak ematea.\nOnuradun izaera hartzeko, pertsona fisiko edo juridikoek honako betekizun hauek batu behar dituzte:\nEuren jarduera Balmaseda udalerriko establezimendu finkoetan gauzatzen duten enpresa txikiak, autonomoak edo enpresari banakoak eta ondasun-erkidegoak izatea.\nEkintza garatzeko establezimendua Balmasedan egotea eta eraikinen baxuetan, kalean bertan dauden lokalak izatea.\nEnpresa txikitzat jo izana (Zinpeko adierazpena 6. eranskinean).\nEnpresaren jarduera nagusiak jarraian adierazten diren Jarduera Ekonomikoen gaineko Zergaren taldeetako edota epigrafeetako batean sartuta egon beharko du (deialdiaren oinarriak ikusi)\nEmateko epea: urriaren 1etik 31ra\nEbazteko epea: 2 hilabete, eskaeren epea amaitu denaren hurrengo egunetik zenbatzen hasita\nAdministrazio-isiltasunaren esanahia: ezezkoa.\nEranskinak: 1.etik 10.era\nDiru-laguntzaren xede diren proiektuei buruzko azalpen-txosten laburra: egindako inbertsioak, jarduketak edo zaharberritze-lanak.\nGastua egiaztatzen duten fakturen kopiak, eta horien ordainagiriak. Ordainagiri gisa onetsiko dira helbideratzeen banku-laburpenak, transferentziak edo kreditu-txartelaren bidez egindako ordainketak. 100,00 eurotik beherako erosketen tiketak baino ez dira onetsiko.\nEskatzailearen NAN/IFKren kopia.\nIrekitzeko lizentziaren kopia (hutsik dauden lokalen kasuan izan ezik).\nTerraza jartzeko lizentziaren kopia, kontzeptu horretarako diru-laguntza eskatzen duten ostalaritzaestablezimenduak badira.\nGizarte Segurantzarekiko eta Ogasunarekiko betebeharrak egunean dituela egiaztatzen duen agiria bi administrazioek emandako ziurtagiriak (hutsik dauden lokalen kasuan izan ezik). Hutsik dauden lokalak enpresari indibidualenak, sozietate zibilenak edo merkataritza sozietateenak badira, ezinbestekoa izango da Ogasunarekiko eta Gizarte Segurantzarekiko zerga-betebeharrak egunean daudela egiaztatzeko agiriak aurkeztea.\nJarduera Ekonomikoaren gaineko Zergan alta eman izanaren egiaztagiria (hutsik dauden lokalen kasuan izan ezik). Hutsik dauden lokalak enpresari indibidualenak, sozietate zibilenak edo merkataritza sozietateenak badira, ezinbestekoa izango da GEZen alta eman izanaren egiaztagiria aurkeztea.\nHala balegokio, BEZ Baliokide Errekarguko Erregimenean ordaintzen duela egiaztatzen duen ziurtagiria.(hutsik dauden lokalak barne, baldin eta enpresari indibidualenak, sozietate zibilenak edo merkataritza sozietateenak badira).\nElkarteren bateko kide diren establezimenduei dagokienez, dagokion elkarteak egindako agiria eskabidea egin den egunean elkarte horretako bazkide dela egiaztatzeko.\nEgindako jarduketak egiaztatzen dituzten argazkiak.\nZaharberritze-lanak eginez gero:\nLokalaren jabetza-eskrituraren edo lokalaren alokatze-kontratuaren kopia eta jabearen baimena zaharberritze-lanak egiteko (baldin eta kontratuan zehazten ez bada).\nDagokion Udalak emandako obra-lizentziaren kopia.\n35 urtetik beharko gazteek merkataritza-lokalak errentan hartzeko diru-laguntzetarako eskabidea aurkeztuz gero:\nNegoziorako lokalaren alokatze-kontratuaren kopia.\nAlokairuari dagozkion helbideratzeen banku-laburpenak edo bankutransferentzia. Dokumentu horretan berariaz adieraziko da zein den alokatzailea, zein errentaria, horien kontu-zenbakia eta zein hilabete ordaindu den.\nJEZ aktibitate aldaketaren frogagiria\nGizarte Segurantzarekin egunean egoteari buruzko egiaztagiria\nOgasunarekin egunean egoteari buruzko egiaztagiria\nBaliokidetasun-araubidean egoteari buruzko egiaztagiria\nJabetza-eskritura edo alokairu-kontratua\nAlokairuaren ordainketaren bankuko kontu-laburpenak\nFakturak eta ordaindu izanaren egiaztagiria\nDiru-laguntza hauek emateko, BAO-ean urtero argitaratuko diren oinarriak bete beharko dira.\nOinarrietan arautzen ez den guztiari dagokionez, Diru-laguntzei buruzko azaroaren 17ko 38/2003 Lege Orokorrak eta 887/2006 Errege Dekretuak onartutako garapen-araudiak xedatzen dutenari men egin beharko zaio.\nMerkataritza Sailera bideratu.\nDiru-laguntza horren Balorazio Batzordearen txostena jaso ondoren, Alkatetzaren Dekretuaren bidez ebaztea.


Antxonek eta Mancik iazko arantza atera ahal izan dute aurtengoan – Euskal Heriko XISTERA Kluben Kluba\nAntxonek eta Mancik iazko arantza atera ahal izan dute aurtengoan\nAntxon Alberdik eta Mikel Manzisidor Mancik irabazi zuten pasa den abenduaren 22an Xisterako Mutilen maila nagusiko Ugarein Zirkuitua. Etxebarriakoak eta Mutrikukoak iaz finalerdietan ez zuten lortu finalean izateko txartelik, baina aurtengoan txapelak buruan dituztela amaitu dute.\n´´Arantza hori hor geneukan. Iaz ez genuen lortu finalean sartzerik, eta hor barruan generaman arantza hori, eta aurten irabazteaz gain, hori atera ahal izan dugu´´, dio Antxonek. ´´Iaz nire herrian, Mutrikun, finalerdiak ez genituen igaro, eta arantza hori han geratu zen. Kasualitatea edo ez, aurten berriro ere elkarrekin ginen, eta txapelak ez digu ihes egin´´, dio Mancik.\nFinalari begira jarrita, txapeldunek garbi uzten dute tentsio handiko partida izan zela. ´´Tentsio handiko partida zen. Jende asko zegoen harmailetan, final bat zen, gauza asko ziren, eta tentsio handia nabari zen kantxan. Hala ere garaipena lortu genuen´´, esaten du Alberdik.\nMikelek ere sentimendu beretsuak ditu. ´´Nabari zen ez zela partida normal bat. Tentsio handia zegoen. Final batek berez beti ematen dizu tentsio bat, eta harmailak horrela ikusteak oraindik eta areagotu egiten du. Pentsatzen dut partida polita atera zela´´, dio mutrikuarrak.\nBiek garbi omen zeukaten lehen jokoa irabazteak garrantzi handia zeukala. ´´Hasi aurretik oso garbi geneukan lehen jokoa irabazi beharra zegoela. Horrek nolabaiteko lasaitasuna ematen dizu bigarrengorako. Galtzen baduzu, berriz, sekulako presioa izaten da, eta alde horretatik ere hasieratik hasi ginen ongi, eta bigarrengoan ere gauzak txukun egin genituen´´, esaten du Antxonek.\n´´Setetarako partidetan aurrenekoak irabazteak garrantzia izaten du beti, baina finaletan oraindik eta gehiago, tentsio handia izaten baita. Guk irabaziz hasi nahi genuen, eta pentsatzen dut finalean gauzak nahi bezala joan zitzaizkigula´´, aitortzen du, berriz, Mancik.\nEgin duten denboraldia ere ez da edonolakoa izan, Xistera Zirkuitua irabazteaz gain, Antxonek Interjai Txapelketan bigarren amaitu baitzuen, eta Xisterako Zirkuituko bost torneo ere irabazi ditu. Mancik hirugarren postua eskuratu zuen Interjain, eta Xisterako Zirkuituko bi torneo ere eraman ditu.\n“Urte oso ona izan da zentzu guztietan. Azkenean Xisterako bi lehiaketetako finalak jokatu ditut, bat irabazi eta Zirkuitu barruan ere bost irabazteaz gain, beste bietan ere postu onak lortu ditut. Hortik kanpora ere gauzak ongi joan zaizkit. Aurreko urtea oso ona izan dela esango nuke´´, dio Antxonek.\n´´Egindakoarekin oso gustura geratu naiz. Afizionatuen mailan Xisterako Zirkuitua eta Interjai Txapelketa dauden bi torneorik garrantzitsuenetakoak izango dira eta bat irabazi eta bestean hirugarren geratzea oso ona izan da. Gainera, Zirkuituko bi torneo ere irabazi ahal izan ditut, eta egindakoarekin konforme nago´´, esaten du Mikelek.\nAurtengoan, gainera, mutrikuarren urtea izan da Xisterako mutilen maila nagusian. Interjai bi mutrikuarrek irabazi zuten, Goxerrik eta Andonegik, eta Zirkuituko irabazleetako bat, Manci ere hangoa da. ´´Hori poztekoa da, eta Danok Bat elkartearentzat berri oso ona da. Lan asko egin du, eta emaitzak ere ari dira ateratzen´´, esaten du Mancik.\nEz dute atseden hartzeko tarte handirik izango Antxonek eta Mancik, lehiaketa ezberdinak abian direlako, baina aurten lortutako guztiak ere, aurrera begira oraindik eta bide argiagoa izan dezaten lagunduko zien.\nAldazabalek eta Arbek urte osoan egin den lana azpimarratu nahi izan dute\nEkaitz Mendizabal "Goixerri"k ekin dio bere ibilbide berriari


"Oso garrantzitsua da guk geuk geuri buruz hitz egin ahal izatea"\nIpar Hegoa Fundazioarekin elkarlanean, LAB sindikatuak “Sexu lana: kriminalizazioa edo aitortza” jardunaldiak egin ditu Gasteizko Aldaba Gizarte Etxean. Jardunaldi hauen helburua sexu langileei eta sektore hau aztertzen dutenei ahotsa ematea izan da, beraiek inork baino hobe azaldu dezaketeelako zein den sektorearen egoera. Horretarako, beraien esperientzien eta jakintzen inguruan aritu zatzaizkigu Clarisa Velocci, Genera kolektiboko kidea; Paula S?nchez, AFEMTRAS taldeko eta Sevillako Prostituten Kolektiboko kolaboratzailea; eta Paula Ezkerra, Intersindical Alternativa de Catalunyako ordezkari sindikala.


Txinako Lights Lan Portable, Led Pole Argiak, Led Lan Light hornitzailea\ndeskribapena:Laneko argi lanak,Led Pole Light fixtures ,Laneko argi argia,Led Laneko Lanpara Led,,\nHome > Produktuak > Laneko argiak > Laneko LED argiak\nLaneko LED argiak produktuen kategoriak, Txinatik Laneko argi lanak , Led Pole Light fixtures hornitzaile / fabrikako fabrikatzaile espezializatuak gara , Laneko argi argia I + G produktuen kalitate handiko produktuak eta fabrikazioa, salmenta osteko zerbitzu ezin hobea eta laguntza teknikoa ditugu. Aurreratu zure lankidetza!\n130lm / w 5000K 80W laborantza bonbilla buru  Harremanetarako orain\n80W LED laneko argiak  Harremanetarako orain\n120W-k Laneko Aldi Baterako Argia 15600Lumen  Harremanetarako orain\n10400LM 5000K 80W Laneko Argi Argi  Harremanetarako orain\n80W aldi baterako laneko argia 10400Lm  Harremanetarako orain\nGoi Bayren aldi baterako laneko argi 150W  Harremanetarako orain\nHook Instalatu 150W-k zuzendutako lanerako argiztapenerako  Harremanetarako orain\nLed aldi baterako lanak 150W  Harremanetarako orain\n150W-ko LED aldi baterako lanerako argi eraikuntza zintzilik  Harremanetarako orain\n150W LED aldi baterako laneko argi lanpara  Harremanetarako orain\n100W High Bay LED aldi baterako laneko argia  Harremanetarako orain\n100W aldi baterako LED Lan Light 13000Lm 5000K  Harremanetarako orain\n100W-k aldi baterako laneko argia  Harremanetarako orain\n150 W-ko Kanpoko Garaje Laneko Lanpara 240 Volt  Harremanetarako orain\nEraikuntza 110v 120Wko Kanpoko Lanerako Argiak  Harremanetarako orain\n80 watt-ek lan egiten duen lan baliorako 120 v  Harremanetarako orain\n130lm / w 5000K 80W laborantza bonbilla buru\n130lm / w 5000K 80W laborantza bonbilla buru <Diseinu Bereziaren Egitura Iraunkorra> : Lanerako argi lanetarako 80W-ko argiak azkar eta erraz garraiatzen dira lan ezberdinetara. Snap-lock ∏ kako gainean zintzilikatzeko erraza. Hauts egurrez...\n80W LED laneko argiak\n80W LED laneko argiak <Diseinu Bereziaren Egitura Iraunkorra> : Lanerako argi lanetarako 80W-ko argiak azkar eta erraz garraiatzen dira lan ezberdinetara. Snap-lock ∏ kako gainean zintzilikatzeko erraza. Hauts egurrez estalitako prima kaiola...\n120W-k Laneko Aldi Baterako Argia 15600Lumen\n120W-k Laneko Aldi Baterako Argia 15600Lumen <Diseinu Berezia Egitura Iraunkorra> : 120W Laneko argi lanabesak lan desberdinetara garraiatzeko erraza eta azkarra da. Snap-lock ∏ kako gainean zintzilikatzeko erraza. Hauts egurrez estalitako...\n10400LM 5000K 80W Laneko Argi Argi\n10400LM 5000K 80W Laneko Argi Argi <Diseinu Bereziaren Egitura Iraunkorra> : Lanerako argi lanparak 80W- k hau azkar eta erraz egiten du lan ezberdinetara eramateko. Snap-lock ∏ kako gainean zintzilikatzeko erraza. Hauts egurrez estalitako...\n80W aldi baterako laneko argia 10400Lm\n80W aldi baterako laneko argia 10400Lm <Diseinu Berezia Egitura Egitura> : Lanerako argi gidatu honek 80W-k azkar eta erraz gidatzen du lan ezberdinetarako. Snap-lock ∏ kako gainean zintzilikatzeko erraza. Hauts egurrez estalitako prima kaiola...\nGoi Bayren aldi baterako laneko argi 150W\nGoi Bayren aldi baterako laneko argi 150W <Diseinu Bereziaren Egitura Iraunkorra> : Lanerako argi argi 150W honek argi eta garbi garraiatzen du lan ezberdinetara joateko. Snap-lock ∏ kako gainean zintzilikatzeko erraza. Hauts egurrez...\nHook Instalatu 150W-k zuzendutako lanerako argiztapenerako\nHook Instalatu 150W-k zuzendutako lanerako argiztapenerako Badia handi honek ekarri lan light 300W gori lanparak ordezko perfektua, gora aurreztea% 80 elektrizitate fakturan da. Gure 150W aldi baterako gidatutako lanak argia da erraz plug diseinu...\nLed aldi baterako lanak 150W\nLed aldi baterako lanak 150W Badia handi honek ekarri lan light 300W gori lanparak ordezko perfektua, gora aurreztea% 80 elektrizitate fakturan da. Gure 150W aldi baterako gidatutako lanak argia da erraz plug diseinu eta, konekta power kablea plug...\n150W-ko LED aldi baterako lanerako argi eraikuntza zintzilik\n150W-ko LED aldi baterako lanerako argi eraikuntza zintzilik Erramu altuko lan honek argi dago 300W-ko goritasunezko lanparen ordezkapen ezin hobea da, elektrizitatearen fakturan% 80 aurreztuz. Gure aldi baterako laneko argiak erraz konektatzen dira...\n150W LED aldi baterako laneko argi lanpara\n150W LED aldi baterako laneko argiak Erramu altuko lan honek argi dago 300W-ko goritasunezko lanparen ordezkapen ezin hobea da, elektrizitatearen fakturan% 80 aurreztuz. Gure aldi baterako laneko argiak erraz konektatzen dira taparen diseinu plug...\n100W High Bay LED aldi baterako laneko argia\n100W High Bay LED aldi baterako laneko argia Erramu altuko lan honek argi dago 300W-ko goritasunezko lanparen ordezkapen ezin hobea da, elektrizitatearen fakturan% 80 aurreztuz. Gure aldi baterako laneko argiak erraz konektatzen dira taparen diseinu...\n100W aldi baterako LED Lan Light 13000Lm 5000K\n100W aldi baterako LED Lan Light 13000Lm 5000K 100W-ko Led Laneko Argiak hau 300W-ko goritasun lanparen ordezkapen ezin hobea da, elektrizitatearen fakturan% 80 aurrezten duena. Gure aldi baterako laneko argiak erraz konektatzen dira taparen diseinu...\n100W-k aldi baterako laneko argia\n100W-ko Led String Lan honek 300W-ko goritasunezko lanpara ezin hobea da, elektrizitatearen fakturan% 80 aurrezten duena. Gure aldi baterako laneko argiak erraz konektatzen dira entxufearen diseinu plug eta konektagarriak diren kablearekin, tapoiak...\n150 W-ko Kanpoko Garaje Laneko Lanpara 240 Volt\nPrezio unitatea: USD 62 - 66 / Piece/Pieces\nBbier 150W-ko Kanpoko Laneko Argiak 130lm / w da, 19500 Lumen eta 5000k Daylight Color, ETL DLC Zerrendatutako Hezetasuna. Hau 150W Led Garage Lan Argiak 6 00W ezkutatzen Ordezko, 120-277V, Bibrazioa, shock, eta eragina erresistenteak. Gure 240 Volt...\nEraikuntza 110v 120Wko Kanpoko Lanerako Argiak\nGure Laneko Lanak 110v diseinatuta daude industria-mailako badia handiko lanabesak distira profesionala lortzeko lan eramangarriko argi baten erosotasuna . hau Kanpoko Laneko Argiak 130lm / Watt ditu; guztira, lumen irteera 15600 lumen da...\n80 watt-ek lan egiten duen lan baliorako 120 v\nPrezio unitatea: USD 48 - 50 / Piece/Pieces\nLaneko Lights Led lanpara berriak eraikuntza guneak, konponketa tailerrak, lantokiak eta garajeak aproposa da. Gure W ORK Argiak eramangarriak arina da eta mugikortasun erraza eskaintzen du, lantokietara garraiatzeko eta erabilpenean zehar mugitzeko...\nTxina Laneko LED argiak Hornitzaileak\nLaneko LED Lanbide Argiek lan argi seguruagoa duten beste LED instalazioek baino irteera argiagoa ematen dute. Txina Laneko lanpara argiak ekarri ditu instalazio erraza da, besterik gabe, konektatu kablea eta prest zaude. 80 watt, 100 watt, 120 watt eta 150 watt Led Portable Work Lam p . Eraman ezazu argiztapenik distiratsuena eta distiratsuena eta bero gutxiago zure aplikazioarekin 120 Lm / watt eta 120 º-ko foku angeluarekin eraginkortasuna duten argiztapen kopuru bera ematen dutenak. Argitu itzazu zure lantokiko txoko ilunagoak lanerako LED argiak eramangarri handiekin .\nLaneko argi lanak Led Pole Light fixtures Laneko argi argia Led Laneko Lanpara Led Laneko argi lanparak


ALDAIALDE HLHI - HEZKUNTZA PROIEKTUA\n1. PRINTZIPIOAK, BALIOAK ETA NORTASUN EZAUGARRIAK\nALDAIALDE HLHI eskola publikoa, pertsona guztiei irekia dago eta inklusiboa da. Giza duintasuna balio funtsezkoa bezala hartzen duena. Zentzu honetan, pertsonen arteko benetako berdintasunezko espazio bezala ulertzen dugu, baita emakumeen eta gizonen artekoa ere.\nFamilia eta eskola dira haurraren sozializaziorako eta garapenerako lehen testuinguru edo guneak. Haurraren autonomia lortzen laguntzea eta haren ahalmenak garatzea dira bien helburu. Funtsezkoa da elkarrekiko konfiantza eta onarpeneko harremanak ezartzea familien eta eskolaren artean, hezkuntzarekiko erantzukizunak partekatu eta haurren beharrizanak asetzeko.\nEtxeaz eta eskolaz gain, badira beste zenbait gune ere egunero-egunero modu adierazgarrian ikasteko egokiak, hala nola kalea, auzoa, hiria, aisialdirako guneak, komunikabideak eta abar. Zentzu honetan, irakaskuntza formala eta ez-formalaren arteko lokarriak estutzen ditu komunitateak, honetarako komunitate osoaren inplikazioa eta konpromisoa behar dugu ikasle guztien heziketa integrala erdiesteko.\nAkonfesionala, ez doktrinatzailea eta zientifikotzat jo dezakegu eskola. Ikasleak hazten ari diren pertsona libre gisa ulertzen ditugu eta ikasleen gaitasunak ahal beste garatzeko lagungarri izango dena, pertsonen garapen integrala helburu duelarik.\nEuskara ardatz bezala hartuta ikasle eleanitzak sortzeko bidean lan egingo duena.\n2. HELBURUAK ETA LEHENTASUNAK\nIkastetxe anitza nahi dugu, familien, ikasleen eta profesionalen arteko lankidetza sustatuko duena. Eskola parte-hartzailea sortu nahi dugu, harremanak sendotuz eta guztion inplikazioa lortuz.\nPertsonen garapen integrala bultzatzea dugu helburutzat. Ikaslearen arlo guztietan arreta ezartzea.\nIkastetxea,pertsonen arteko benetako berdintasunezko espazio bezala ulertzea, baita emakumeen eta gizonen artekoa ere.\nMetodologia eta antolakuntza ildoak ezartzea. Ildo hauen arabera, helburu bat, zirkulazio librea haur hezkuntzan ezartzea da. Ondorioz, espazioen antolaketa ildo metodologikoarekin bat etorri behar da. Beraz, etorkizuneko ikastetxe egonkorrean arkitekturak eta pedagogiak bat egitea da gure lehentasuna, bai barruko bai kanpoko espazioei begira.\nIkaskuntza egoera integratuak eskaini, ikasleek konpetentzia bat baino gehiago gara ditzaten aldi berean eta oinarrizko konpetentziak modu eraginkorrean eskura ditzaten.\nIkastetxearen zeregina da, kalitatezko eta gertuko elikadura eskaintzea eta hau guztia integratuta egotea ikaste prozesuan, beraz, balore hauek bermatzeko, behar beharrezkoa da etorkizuneko ikastetxeak bere sukalde propioa edukitzea.\nTelefonoa: 945198350 / Email: 010617aa@hezkuntza.net\nWeb de Aldaialde Herri Ikastetxea en castellano


Haile Selassie AU-ren hitzaldia 1963an eta 64an - Afrikhepri Fondation\nHaile Selassieren hitzaldia AUn 1963an eta 64an\nIDuela milaka urte batzuk zibilizazio oparoak zeuden kontinente honetan. Hauek ez ziren inolaz ere beste kontinente batzuetan zeudenen azpitik. Afrikarrak politikoki askeak eta ekonomikoki independenteak ziren. Egitura sozial propioa zuten eta beren kulturak benetan indigenak ziren. Kolonial garaia gure kontinentearen kateatze eta esklabutzan amaitu zen. Garai batean gure herri harro eta askeak esklabo eta umiliatu egin zituzten. Gaur egun, Afrika garai ilun honetatik sortu da.\nKontinente aske gisa jaio berri da, eta afrikarrak gizon aske gisa. Isuri den odola eta bizitako sufrimendua dira gure askatasunaren eta gure batasunaren bermerik onenak. Edozein dela ere gure bileraren lekua, errespetuz gogoratuko ditugu kolonialistek eta inperialistek haien aurka emandako epaia onartzeari uko egin zioten afrikar haiek, itxaropenik izan ez zutenak, garai ilunenetan, morrontza politiko, ekonomiko eta espiritual guztietatik askatutako Afrika.\nHorietako askok ez dute inoiz oinik jarri kontinente honetan. Beste batzuk, aitzitik, bertan jaio eta bertan hil ziren. Hemen bildu gara Afrikako batasunaren oinarriak finkatzeko. Horregatik, hemen eta gaur adostu behar dugu kontinente hau bakean, harmonian eta batasunean etorkizunean garatzeko oinarria izango den oinarrizko tresna. (...)\nKonferentzia hau ezin da amaitu Afrikako Gutun bakarra onartu gabe. Norberaren interes estuaren eta anbizio hutsaren kezkak gidatzen uzten badugu, epe laburreko irabaziak lortzeko sinesmenak trukatzen baditugu, nork fidatuko da gure hitzetan, nork sinetsiko du gure desinteresak? Mundua kezkatzen duten arazo handiei buruzko iritziak ezagutzera eman behar ditugu ausardiaz eta zintzotasunez, zer den esanez (...)\nGure ekintzak eta jarrerak ez dira zalantzan jarri behar. Ea gure sinesmenetara egokitzen gaituzten, zerbitzatu eta ohoratu ditzaten. (...)\nBereziki konpromisoa dugu gure kontinentetik arraza diskriminazioa erabat ezabatzearen alde. (...) Arraza diskriminazioa borrokatu dugun berdintasun psikologiko eta espiritualaren ukazioa da. Gainera, gure borroken bidez ezarri dugun nortasun eta duintasun afrikarraren ukazioa da. Iraganeko injustizien memoriak ez gaitu aurrean ditugun arazo sakonak bistatik galtzen utzi behar. Bakean bizi behar dugu gure kolonizatzaile ohiekin. Izan gaitezen salaketarik eta samintasunik. Utzi diezaiogun mendekuaren eta mendekuaren hutsaltasunari. Kendu ditzagun gure arima eta pozoia kaltetu ditzaketen gorroto sentimendu guztiak gure bihotzak. Egin dezagun afrikarrek guk geuk aldarrikatzen dugun duintasuna egokitzen zaigun bezala, gure ezaugarri propioez, bereizketez eta ahalmenez harro. Badakigu gure artean desberdintasunak daudela. Afrikarrek kultura desberdinak dituzte, balio zehatzak, atributu zehatzak. Baina badakigu, eta hemen baditugu adibideak, jatorri anitzeko gizonen arteko batasuna lor daitekeela, arraza, erlijio, kultura, tradizio desberdintasunak ez direla oztopo gaindiezinak herrien batasunerako.\nHistoriak batasuna indarra dela irakasten digu eta gure desberdintasunak alde batera uztera gonbidatzen gaitu, helburu komunak bilatzerakoan, gure indar bateratuekin borrokatzera, benetako senidetasun eta batasunaren bidetik. Afrikarra. Behar duguna Afrikako erakunde bat da, eta horren bidez Afrikak ahots bakarra entzun dezake. Nahi dugu jakinduria, irizpena eta inspirazioa izatea gure patua gure eskuetan jarri duten gure herrien eta herrialdeen konfiantza mantentzeko. "\n“Adimenaren diziplina benetako moralaren eta, beraz, indar espiritualaren oinarrietako bat da. Izan ere, unibertsitatea, bere alderdi guztietan hartuta, enpresa espiritual bat da funtsean, eta horrek, transmititzen dituen ezagutzez eta trebakuntzaz gain, ikasleak bizitza jakintsuago baterantz eta bizitzako erantzukizunekiko oso sentikorretara bideratzen ditu. . Ziur gaude orain unibertsitatea osatu behar duten erakunde horiek hedatu eta garatuko direla, horrela Etiopiako teknikari eskudunen kopurua handitzen jarraituko da. "\nBotere morala “Inork ezin du espiritualtasunaren garrantzia alde batera utzi ikasketa ikastaro honetan. Heziketa eta trebakuntza teknikoa Jainkoarenganako fedeak, gizakiarekiko errespetuak eta espirituaren arrazoibideak errespetatuz elikatu behar dira. Ez dago ainguramendu seguruagorik gure hezkuntzarako, gure bizitzarako eta gure ekintza publikoetarako, eta azken hau jainkotiarraren irakaskuntzarekin eta zer den ulertzeko onena denarekin lotu behar da. gizakia.\nHemen garatutako lidergo funtzioa mendeetan zehar gure erlijio irakaspenen funtsa izan diren oinarrizko balioetan eta botere moralean inspiratuta dago. Gure garaia nazioak nazioen aurka altxatzen diren une kritikoa da. Tentsioa areagotu egiten da eta desastrea posible da edozein unetan. Distantziak laburtu egiten dira. Bakea eta bizitza gatazkak eta gaizki ulertuak mehatxatuta daude. Gaur da garaia gizakiak Jainkoarekiko duen ahaidetasunean sinestea zintzoa izan dadin gizakiak bere eraikuntza eta irakaskuntza pertsonalerako egin duen ahaleginaren oinarria, ulermen, lankidetza eta bakearen oinarria. "\nHaïlié Sélassié-ren hitzaldia, 4ko urriaren 1964a\n«Betiere, filosofia, arraza bat eta beste bat baxua dela iritzita, azkenean ez da betirako desprestigiatuko eta abandonatuko. Nazio batean lehen eta bigarren mailako herritarrak dauden bitartean. Betiere, gizonaren larruazalaren koloreak begietakoak baino esanahi gehiago badu. Betiere, oinarrizko giza eskubideak berdin bermatuko ez diren guztientzat arraza bereizketarik egin gabe. Egun hori iritsi arte, bake iraunkorraren ametsa, munduko herritartasuna eta nazioarteko moralaren erregetza ilusio iheskorrak izaten jarraituko dute, jarraitzen baina inoiz iritsi gabe. Eta gure anaia afrikarrak kate gizagabeetan mantentzen dituzten erregimen gaizki inspiratu eta mespretxagarriak irauliko eta suntsituko ez diren bitartean. Adiskidetasuna, aurreiritziak eta interes pertsonalak ulermena, tolerantzia eta borondate ona ordezkatuko ez diren bitartean. Anaia afrikarrak zutitu eta gizaki guztien aurrean zeruko begietan bezalako izaki askeak bezala hitz egingo ez duten bitartean. Egun hori iritsi arte, gizateriak ez du bakea ezagutuko. Afrikarrek behar izanez gero borrokatuko dugu eta badakigu irabaziko dugula, ongia gaizkiaren gaineko garaipenean konfiantza dugulako. Arraza diskriminazioaren eta kolonialismoaren oinarria ekonomikoa izan da beti eta arma ekonomikoekin gaindituko dugu. Addis Abebako goi bilkurako konferentzian hartutako ebazpenen ondorioz, Afrikako estatuek hainbat neurri ekonomiko hartu dituzte eta, Nazio Batuetako kide diren estatu guztiek onartuko balute, behar den intransigentzia azkar aldatuko lukete. Gaur eskatzen dut ordezkatutako nazio bakoitza zinez foruan jasotako printzipioetara dedikatzea eta neurri horiei atxikitzea. Garaia den bitartean jokatu behar dugu. Presio legitimo horiek egiteko aukera sortzen den bitartean denbora agortu ez dadin eta metodo hain zoriontsuetara jotzera bultzatuko gaituzte. Garai moderno hauetan mundu honetako nazio handiek ondo egingo lukete gogoratzea beraien patua ere ez dagoela erabat haien esku. Bakeak gutako bakoitzaren ahalegin bateratua eskatzen du. Nork aurreikusten du txinparta horrek hautsa piztu dezakeela? Gutako bakoitzarentzat apustua berdina da, bizitza edo heriotza, guztiok bizi nahi dugu, guztiok bilatzen dugu, gizakiak ezjakintasunaren, pobreziaren, gosearen eta zama zametatik askatzen diren mundua. gaixotasuna eta hondamendia gertatuko balitz, guztiok presaka izango dugu euri nuklear hilgarri batetik ihes egiteko. Gaur egun ditugun arazoak berdinak dira, aurrekaririk gabeak. Giza esperientzian ez dute parekorik. Gizonek historiaren orrietan aurrekariak eta konponbideak bilatzen dituzte, baina ez daude. Hau da erronka nagusia. Non bizi behar dugu bizirik irauteko? Nora goaz inoiz egin ez diren galderei erantzunak bilatzeko. Hau da erronka nagusia. Nora goaz inoiz egin ez diren galderei erantzunak bilatzeko? Lehenik Jainko Ahalguztidunarengana jo behar dugu, gizakia animalien gainetik altxatu eta inteligentziaz eta arrazoiaz hornitu baitzuen. Harengan sinetsi behar dugu, berak ez digula ematen ez etsi eta ez utzi bere irudiko sortu zuen gizatasuna suntsitzen. Eta geure buruari begiratu behar diogu gure arimaren sakonean ere. Inoiz izan ez duguna bihurtu behar dugu, gure hezkuntzak, gure esperientziak eta gure inguruak oso gaizki prestatu gaituztenak. Izan garena baino handiagoak izan behar gara, ausartagoak, gogo zabalagoa, irekiagoa.\nAzken erregeen erregea: Haïlé Sélassiéren Etiopia\n2 berri 38,00 € -tik aurrera\n4 erabilitako 31,51 € -tik aurrera\nErosi 38,00 €\nAzken eguneratua, 10ko maiatzaren 2021ean 10:59\nMeditazioa, perfekzio bidea - Osho Rajneesh (Audio)\nEspero mirari bat - Joe Vitale (Audio)


Prestakuntza Hobaria. 2011 aplikazioa — IMH\nPrestakuntza Hobaria. 2011 aplikazioa\nPrestakuntza Hobaria. 2011 aplikazioa FTFEk abiatu du aplikazioa enpresek 2011 urtean garatuko duten prestakuntzarentzat https://www.imh.eus/eu/albisteak/prestakuntza-hobaria-2011-aplikazioa https://www.imh.eus/eu/albisteak/prestakuntza-hobaria-2011-aplikazioa/@@download/image/ftfe2.jpg\nFTFEk abiatu du aplikazioa enpresek 2011 urtean garatuko duten prestakuntzarentzat\n2010eko abenduaren 16tik eskuragarri dago 2011 ekitaldiko prestakuntza ekintzen aplikazio telematikoa. Oraingoan ez da gabezia epealdirik ezarri.\nPrestakuntza kuota eta plantilaren datuak aplikazio telematikoan sartuko dira Gizarte Segurantzaren Diruzaintza Orokorrak emandakoan.\nGizarte Segurantzaren Diruzaintza Orokorrean behin-betiko datuak sartzen direnean ezingo dira aldaketak egin.\nHobarien apliazioak ondoren betebeharrak\n- Langileen Legezko Ordezkariari informazioa. Enpresek prestakuntza ekintzei buruzko informazioa eman beharko hasi aurretik. Betekizun hau ez betetzeak dagokion hobaria ezartzea eragotziko du. LLOk 15 eguneko epea izango du emandako informazioari buruzko txostena egiteko. Txosten eredua lortu nahi baduzu, sakatu hemen.\n- Prestakuntzaren abiatze jakin arazpena FTFEk ezarritako aplikazio telematikoaren bidez, gutxienez 7 egun aurretik.\n- Prestakuntza egin eta asistentzia partea eta satisfakzio inkesta bete.\n- Identifikatu zure kontabilitatearen aparteko atalean edo berariazko epigrafean prestakuntza ekintzak burutzeko egin diren gastu guztiak eta aplikatuko diren hobariak, guztiek erreferentzia berdinarekin, hau da, "Enplegurako Lanbide Heziketa".\n2011 urtean egingo den prestakuntzarako mota honetako laguntzak lortu nahi badituzu, gurekin jar zaitezke harremanetan epostaz imhformazioa[arroba]imh.es, telefonoz: 943744132 zenbakira deituz edo gure webaren bidez


Scratch Eguna 2016 Bilbon eta Gasteizen — Unibertsitatea.Net\nHemen zaude: Hasiera › Ziztu bizian › Scratch Eguna 2016 Bilbon eta Gasteizen\nScratch Eguna 2016 Bilbon eta Gasteizen\n2016/05/12 - Unibertsitatea.net\nDatorren maiatzaren 14rako antolatu dute Scratch Eguna, besteak beste, Deustuko Unibertsitateko Ingeniaritza Fakultatearen koordinaziopean.\nScratch Eguna 2016 Bilbon eta Gasteizen egingo da. Jardunaldi horietan, 5. eta 6. mailako ikasleek hartuko dute parte, hain zuzen, euren proiektu zein esperientziak partekatzeko. Era berean, Scratch aplikazioaren inguruan interesa duen orok ere informazio zuzena jasotzeko aukera izango du.\nIzan ere, Scratch aplikazio informatiko bat da. Bereziki umeei zuzendutako aplikazio honen ezaugarri nagusia bere interfaz erraza da, modu horretan, ordenagailuen programazioaren inguruko kontzeptuak ikertzeko eta esperiementatzeko.\nZer da Scratch Day?\nScratch Day MIT Media Lab elkarteko “Lifelong Kindergarten Gruop” taldeak sortutako eta garatutako ideia da. Hortaz, mundu osoan, aldi berean ospatzen den eguna da; eta, horrela, askotariko jardunaldietan batzen ditu Scratch aplikazioa ikasteko eta ikasten elkarbanatzeko interesa dutenak. Hala ere, Scratch Day antolatzeko ardura hartzen duen taldeak erabakitzen du, lekuan leku, jardunaldiaren edukia, nori zuzendu eta zer nolako jarduera mota izango den: hitzaldiak, erakustaldia… Hona hemen iazko Scracth Egunaren bideo bat:\nScratch eguna 2015 - Bilbao from Asier Zorrilla on Vimeo.\nEtiketak: programazioa scratch jardunaldia informatika Deustuko Unibertsitatea programazio-lengoaia


Errima — Euskal kultur erakundea\nBertsuaren ardatz nagusia. Ez daiteke bertsurik izan errimarik gabe. Bertsulari baten zailtasunik handiena errima-hitz bilaketan dago, bakar bat errepikatu gabe edo poto egin gabe.\nBertsuak ukan ditzan lau, bost edo bederatzi lerro, denak berdin bururatu behar dira: gainera ez letra edo hizki bakar batekin baizik eta gutienez bi hizki berdinekin. Adibidez: umila, sekula, arbola, zabala. Hiru hizkirekin bururatzen bada, askoz hobeki da: ezkila, hila, bila, makila. Urrunago joanez, hobe!\nAberatsa edo pobrea\nErrima pobreak eta aberatsak bereizten dira. Bat edo bi bokale berdinekin bururatzen diren errimak pobreak dira. Adibidez: lekua, hiria, pilota, meza edo burua, ordua.\nKasu honetan: hitza, giltza, zorrotza, esperantza errima aberatsa da eta honetan oraino gehiago: elizan, gerizan, (an) atzizkia errima-kide izatez gain, aitzineko kontsonantea (z) eta honen aitzineko bokalea (i) eta hasierakoa (e) ere bat egiten baitute.\nGai bat aurkeztua zaiolarik, bertsulariak errima aberatsak behar ditu berehala atxeman. Adibidez hitz hauek gogora heldu zaizkio:\nAutoa baztertuko du errima pobrea baitu, berdin etxola eta arbola, ILA errimarekin bururatzen direnak atxikiz, bila eta hila hitzekin ordezkatuz. Bertsuari egokitasun eta ontasun maila emango dio gogoan atxikiz beti errimaren aberastasuna bertsuaren edukiaren zerbitzuko dagola.\nBertsu batean, bi aldiz hitz berdina erabiltzea lerro mutur bezala, erranahi berarekin, Poto egitea deitzen da. Balioa kentzen dio bertsuari eta kaltea eragiten bertsu-saioan lehiatzen ari den bertsulariari.\nDitxolaria eta koplaria


Guilcherri omenaldia Creteilen (3): Seme-alabek ekarri zuten dantzaren irakaskuntzara — dantzan.eus\nHemen zaude: Hasiera › Komunitatea › Jon Iruretagoyena › Guilcherri omenaldia Creteilen (3): Seme-alabek ekarri zuten dantzaren irakaskuntzara\nPhilippe-Etienne Raviart-i (Atelier de la Danse Populaire) hitza eman zioten Jean Michel Guilcherren omenez Creteil-en egindako jardunaldian 2014ko urriaren 18an, eta berak Jean Michel Guilcher-en dantza irakasle ibilbidea kontatu zuen bere ohizko ikasle ikuspuntutik:\nJean Michel Guilcher eta dantzaren irakaskuntza: aspaldiko dantzari gazte baten testigantza\nUmore sorta batekin hasi zuen bere hitzaldia Philippe-Etienne Raviart-ek. Jendea harriturik utzi zuen esatean Jean Michel Guicher-ek dantzaren irakaskuntza berriz hartu bazuen, dena VIII. mendean hasi zela. Noski, musulmanek ez bazuten Espaniako peninsula inbaditu VIII. mendean ez zen Errekonkistarik izango eta horren ondorioz Konpostelara erromesaldirik ez. Preseski, 1961ean Naïk Raviart, Yves Guilcher, haien lagun batzuekin Konpostelako bidean zirenean, gauetan zenbait dantza erakusteko aukera ukan zuten. Horrek haien lagunei dantzarako interesa eta ikasteko gogoa sortarazi zien. Haien bidaietik itzultzean beraz, seme -alabak, aitarengana joan eta dantzaren irakaskuntzan berriz hasteko konbentzitzea lortu zuten. Beraz Guilcher haurrak, haien lagunak, eta bakoitzak ekarritako beste lagun bat, anai, arreba, edo familiako jendeaz osatutako talde bati dantza klaseak berriz ematen hasi zen Jean Michel.\nBere kursoaetara zonbait ikerlari eta bere ikasleak ere hurbiltzen ziren. Pertsona bizi eta disdiratsua, dantzari aparta izateaz gain, agintaritza, zorroztasuna baina argitasun handiko dantza-maisua zen. Bere ikasleak berehala menpekotasun egoera batean emaiten zituen benetako plazer bat har zezaten. Eskolatik ateratzean, larunbata arratsaldetan (garai hartan Frantzian Osteguna zen ikasleen pausa eguna) egiten ziren dantza klaseak irri eta umore oneko giroan. Musika ahotsarekin emaiten zuen Maisuak, noizean behin semeak, Yvon-ek, txistuka. Kanpoan zenean, bere emazteak, Hélène Guilcherek, hartzen zuen Maisuaren tokia. Poliki garatzen zuen errepetorio sinple bat irakasten zuen bere klaseetan, dantza herrikoiak eta tradizionalak batez ere, baina dantza kantatuak ere. Azken finean dantza klaseak, kantu klaseak ziren ere. Berpizkundeko dantzak, kontra-dantza ingelesak, dantza-jauziak ere bai, ez zituen ez dantzak irakasten. Berak dantza egiten irakasten zuen.\n1961-1965 artean eman zituen dantza klaseak, 1968ean bere haurrek segida hartu baino lehen eta "l'Atelier de la danse populaire" (Dantza herrikoiaren tailerra) ohizko dantza eta dantza herrikoiaren ikerketa eta irakaskuntzarako elkartea sortu zuten. Jean Michel Guilcher ohorezko lehendakaria da.\nGoizeko ekitaldia bukatzeko Martine Segalek (Pariseko Unibertsitatea – antropologia irakaslea) Jean Michel Guilcherek CNRSean egin duen ibilbideaz laburpen bat eman zigun, eta batez ere Georges-Henri Rivière-kin ukan duen lan harremana eta "Arts et traditions populaires" (Arte eta ohitura herrikoiak) museo-laboratorioan egindako lan sakona aipatuz.


1718ko matxinada aduanen lekualdatzea\n1718ko matxinada, aduanen lekualdatzea\nBorbon etxeak aginpidea hartu zuenean, monarkia federala zena zentralizatua izatera pasa zen. Felipe V.ak aduanen kontrola gehitu nahi izan zuen; batetik, erregearentzat diru sarrera gehiago eta maizago eskuratzeko, eta bestetik, lurralde guztiak eredu bakarrean sartzeko. Hori lortu nahian, 1717ko abuztuaren 21n barrualdeko aduanak itsaso portuetara eta, Frantzia eta Portugalgo mugetara eramatea legeztatzen zuen agindua eman zuen. Ordu arte, ordea, "euskal probintziak" Kantabriako Barrutiaren pean zegoen eta Gaztelako aduana erregimenean, aduanak Euskal Herria eta Gaztela artean zeuden: Urduña, Balmaseda, Gasteiz...\nEuskal Herrian ekoizten ziren produktuek ez zuten Gaztelako zergarik ordaintzen, ezta esportatzen zirenean ere, edo ordaintzekotan, zerga txikiak ziren. Era berean produktu inportatuak libre sartzen ziren Hego Euskal Herrian eta libre saltzen ziren orobat. Produktu horiek Gaztelan sartzen zirenean ordaintzen zuten zerga. Aitzitik, bertan ekoiztutakoak ez zuten zergarik ordaintzen Gaztelan. Hori aspaldi-aspalditik zen horrela. Euskal probintziek truke-libreko eremu baten gisa funtzionatzen baitzuten eta hori zen 1717ko errege dekretuak deuseztatu nahi zuen egoera.\nBistakoa da istiluak nonahi sortzeko legea zela hura. Hala ere, istiluak eta matxinadak kostaldeko probintzietan sortu ziren batez ere: Bilboko hinterland-a, Ibaizabal itsasadarra, Mundaka-Gernika, Bergara, Arrasate, Mutriku, Deba, Elgoibar, Eibar, Soraluze, Elgeta, Aretxabaleta, Eskoriatza, Leintz-Gatzaga, Oñati... Itsas portuetan eta inguruko nekazari guneetan izan zuen, beraz, indar handiena, eremu horiek inportazioaren menpetasun handia baitzuten; horrez gain, aduanen kokaleku berriek eremu horiei egiten zien kalte handiena.\nMatxinadaren lehenengo istiluak 1718ko abuztuan izan ziren: zerga-biltzaile bat hil zuten Bilbon; Bermeon eta Algortan, berriz, aduana zaintzaileen itsasontziak erre egin zituzten. Istiluak larriago izan ziren irailaren 4tik aurrera. Egun hartan Deustua, Arrigorriaga eta Begoña elizate hurbiletako nekazariak saldoan sartu ziren Bilbon, korrejidoreak agindua baliogabetuko zuen dokumentu bat sina zezan. Korrejidoreak uko egin zion dokumentua sinatzeari, eta ondorioak ikaragarriak izan ziren. Jaurerriko, hiribilduetako eta kontsulatuko gobernuaren arduradunen eta jauntxoen etxeak suntsitu egin zituzten, baita 1710ean ahaldun nagusi izan zen Migel Antonio de Castaños-ek Gernikan zuen etxea ere. Matxinoek beste hainbat handiki erail zituzten: Enrike de Arana ahaldun nagusia Bilboko Hareatzan labankadaz hil zuten, aduanen lekualdatze dekretuaren eragile handiena izatea egotzita; Antonio de Escoizquiz eta Joan Gregorio Esterripa, Bilboko alkate eta zinegotzi nagusia Bermeon hil zituzten; Rocaverdeko markesa Bergarara ihes egin ondoren, Otxandion hil zuten; eta abar.\nNekazariak matxinatu bitartean bilbotarrak geldirik geratu ziren. Araupeko apaizek, ordea, jauntxo aberatsen alde jarri ziren. Handikiak komentuetan babestu ziren eta jesuitak aldaretako jaunaren irudia kalera atera zuten oldar uholdea gelditzeko asmoz. Bilbotarrek armak hartzea erabaki zuten, nekazarien beldur. Urriaren 10ean hiru jauntxo erail zituzten Bermeon. Protesta, Gipuzkoara zabaldu zen: Deba bailaran eta Bergaran indarkeri ekintzak izan ziren, zaldun askori eraso egin eta jauregiak erre zizkien. Gipuzkoako handikiek 400 gizoneko indar armatua eratu zuten liskarretatik babesteko. Gipuzkoako Tolosan Batzar berezia bildu zen irailean. Batzarrean erabaki zuten Madrilera mezulari bat bidaltzea "probintzia hauei lehen zuten askatasuna eta aduana eskubideak ordaintzeko salbuespena" berrezartzeko. Giroa lasaitze aldera-edo Alberoni ministroaren gutun batek erregearen dekretuaren esan nahia zehaztu eta "libre utzi zuen probintzi barruan kontsumitzeko ziren produktu guztien sarrera".\nFelipe V.ak Bizkaiko gertaerak zehatz-mehatz aztertzeko hiru mila gizoneko tropa bidali zuen, Blas de Loyola mariskal gorena buru zutela. Bizkaiko jaurerriko agintarien beren esker ona erakutsi zioten eta 1719aren hasierarako Blas de Loyola-ren soldaduek ia Bizkaia osoa hartua zuten. Matxinadaren zapalketaren ondorioz 32 lagun hiltzera kondenatu zituzten, 31 Bizkaian eta 1 Gipuzkoan; gainera, kartzela zigorrak, isunak eta ondasun bahiketak agintzen zituzten sententzia asko eman zituzten.\nMatxinoek beren eskari nagusia lortu zuten: 1722ko abenduaren 16ko abenduaren 16ko dekretu batek aduanak barrualdera eraman zituzten berriro, 1723tik aurrera. Azkenean, 1726ko abenduaren 22an, erregeak indultua eman zien matxinadan parte hartu zuten guztiei. Matxinadak ez zuen irabazle garbirik izan, baina, foru-eskubideak mehatxatuta gelditu ziren: aduanak lehengo tokian jarri ziren, indar-erlazio, ordea, ez zen inoiz izango 1717aren aurretik zen bezalakoa.


Ikasturtea modu presentzialean hastea nahi du Eusko Jaurlaritzak - Usurbil - Noaua.eus\nIkasturtea modu presentzialean hastea nahi du Eusko Jaurlaritzak\nNoaua Aldizkaria 2020-08-18 13:57\nAstearte honetako iragarpena horixe; Eusko Jaurlaritzak aurreikusitako hiru agertokietan lehenari eusten diola adierazi du Cristina Uriarte Hezkuntza Sailak. 2020-21 ikasturtea presentzialki hasi ahal izatea ikastetxeetan. Nahiz "hasiera zaila" izango dela aitortu duen.\n"Lehen agertokiari eustea da asmoa, denek, etapa guztietako ikasleek ikasturtea aurrez aurre hastea modu presentzialean", adierazi du Cristina Uriarte hezkuntza sailburuak, Eusko Jaurlaritzak covid19-ari aurre egiteko neurri murriztaile berriak iragartzeko astearte honetan egindako agerraldian. Hiru agertoki posible diseinatuak dituzte; lehena, ikasleek klaseak modu presentzialean jasotzea, konfinamendu aurretik egiten zuten moduan alegia. Bigarren eskenatoki posiblea, tarteko eredua litzateke; modu presentziala eta online bidezkoa uztartuko lituzkeena. Eta azkena, udaberriko konfinamenduan indarrean izan zena, online bidezkoa. Etxetik ikastea alegia.\nAipatu moduan, gaurkoz (abuztuak 18) Eusko Jaurlaritzaren Hezkuntza Sailak lehen agertokiari eusten diola berri eman du Uriartek; alegia, 2020-21 ikasturtea etapa guztietan modu presentzialean hasteko asmoari eusten diola. Eta horretarako neurri osagarriak ere iragarri ditu. Ikastetxe guztietako "ratioak" (ikasgela bakoitzeko ikasle kopurua) aztertu dituztela berri eman du. 50 guneetan ikasle kopurua altuagoa dela adierazi du. Irakasle faltarik balego, "kasuz kasu aztertuko dugu", zioen. Eta behar izanez gero, "irakasleen presentzia indartuko dugu", adierazi du.\nKlase presentzialak izateko lanean\nIkasturte hasiera zaila izango dela aitortu eta infekzio kasuak antzemango dituztela, horren jakitun izan arren, "garrantzitsua da ikasgeletako aurrez aurreko jardueren aldeko apustua egitea. Hau posible izan dadin ari gara lanean". Uriarteren esanetan, covid19 kasurik antzemango balitz, horren aurrean "nola jokatu definitzen ari gara".\nEkainean ikastetxeei helarazitako jarduera protokoloa ekarri du gogora. Horretan oinarrituta, ikastetxe bakoitzak bere zentroaren ezaugarrietara egokitutako kontigentzia plana izango du.


2022ko Dock of the Bay Donostiako jaialdiak prest du programazioa\nDock of the Bayk prest du errepertorioa\nPublikatuta: 2022/04/12 11:26 (UTC+2) Azken eguneratzea: 2022/04/12 11:27 (UTC+2)\nMusika Dokumentalaren Donostiako Zinema Jaialdiak 23 dokumental proiektatuko ditu maiatzaren 2tik 7ra, hamabosgarren edizioan.\n"Nothing compares" Sinead O'connorri buruzko dokumentala maiatzaren 2an ikusi ahalko da\nDock of the Bayk zehaztu du jada maiatzaren 2tik 7ra zer film proiektatuko dituen Principe zinema aretoetan eta Antzoki Zaharrean. Eva Rivera musika dokumentalen Donostiako jaialdiaren zuzendariaren hitzetan, "egitarau zabala, betea" prestatu dute, eta 23 dokumental izango dira guztira ikusgai.\nAtal Ofizialean, maiatzaren 2an hasita, ikusgai egongo dira Nothing Compares. Sinéad O'Connor irlandar abeslariari buruzko lana, My Lover the Killer. Lydia Lunch spoken word mugimenduan barneratzen dena, Mija, Talking Like Her. Connie Converse, Nightclubbing: The Birth of Punk Rock in NYC 70eko hamarraldiko rockaren historia kontatzen duen dokumentala, Italo Disco. The Sparkling Sound of the 80s eta Anonymous Club. Courtney Barnett austrailar musikariari buruzko lana.\nGainera, 8 film labur eskainiko dira saio bateratu batean, maiatzaren 6an, ostirala, Principe zinema-aretoetako 10. aretoan. Tartean, Hannot Mintegia euskal sortzailearen Ignora dokumentala egongo da ikusgai, Irunen, Kopenhagen eta Donostian errodatutakoa. Bi soinu artista erretratatzen ditu, Ainara LeGardon eta Ignacio Córdoba.\nHalaber, Perfect Day atalak nazioarteko musika dokumentalik nabarmenenen aukeraketa bat egingo du, besteak beste Magaluf Mallorcako herriari buruzko istorio bat, hip hoparen eta skatearen arteko harremana erakusten duen lan bat, Nueve Sevillas artearen eta dantza flamenkoaren denbora eta espazio mugak definitzen dituzten bederatzi pertsonaiaren istorioa.\nEmanaldietarako sarrerak salgai daude jaialdiaren webgunean.


Aiako Harriak - 832 m | Capra Alpina\nAiako Harriak - 832 m\nGipuzkoa ekialde ertzean dagoen Parke Natural bat dugu, 1995 urtean sortua. 69,13 km2-ko eremua du, 105,5 km-ko ingurua eta Bidasoa eta Urumea ibaien artean kokatzen da. Parke Naturalak pirineo mendebaldeko ertza osatzen du. Aiako Harriak Gipuzkoan dagoen granitozko mendigune bakarra eratzen dute.\nAutoa Elurretxe (485 m) aparkalekuan uzten dugu eta pagadian sartu aurretik zelai berde batetik igotzen hasten gara. Egun eguzkitsua eta benetan aproposa tontor hauetara igo eta bertatik ikus daitezkeen paisai harrigarriez gozatu ahal izateko. Guda zibil ondorengo Bunker baten aztarnak aurkitzen ditugu, Txingudi badiarantz ikusmen ederrak dituena. 30´ostean eta dagoeneko pagaditik kanpo, malda tente batek Junkal Haitzuloaren ingurura garamatza, Muganix (786 m) ezproi mendebaldetik oso gertu.\nEzproi honen mendebaldeko aurpegian ekipatuak dauden eskalada bide batzuek aurkitu genezake, dagoeneko eskalatzeko aukera izan ditugunak. Bidexka hegorantz jarraitzen dugu eta bi malda txiki gaindituz, azken irtengune tente batek Irumugarrieta (806 m) gailurrera eramaten gaitu.\nBertatik ikus daitezkeen bista paregabeez gozatu ahal izateko atseden une bat artzen dugu. Txurrumurru tontor dotorea aurrez aurre dugu, jendea gailurrean pilatua ikusten dugularik. Aurrera jarraitzen dugu Arditurri lepora (770 m) jaitsiz eta bertatik, inongo zailtasunik gabe, azken malda batek Txurrumurru (821 m) buzoira eramaten gaitu.\nGailurretik hegoaldera eta mendebaldera erortzen diren hormak, hain bertikalak izanik, zirrara sortzen digute. Erroibide gailurreraino jarraitzeko asmoa dugu eta horretarako kanal harritsu batzuetatik jaitsi beharrean gara (I) eta airezko bezain motz den pasadizo batetatik ere (II) , bertan burdin uztai bat dagoelarik, eztabaida bat baino gehiago sortu duena..\nHelduleku ugari dituen pasabide erraza benetan. Bretxa batetara jaitsi eta berriz ere gorantz goaz, inongo zailtasunik gabe tontor batera igoz (818 m) eta Lizartagaña (813) lepoaren ondoren, azkenik, Erroibide (837 m) gailurrera iristen gara.\nAurreko tontorretatik bezala hemendik ere ikuskizuna aparta da. Gure oinpean Nafar lurretan Endara urtegia (ekialdean), Oiartzun eta Donostia (mendebaldean) eta Hondarribia eta Txingudiko badia (iparraldean). Elurretxe leporako itzulera honaino eginiko bide berdinetik egiten dugu.\nIbilbidea: Erroibide Elurretxe lepotik\nIristeko denbora:1:15 h\nNola iritsi:Elurretxe lepotik (485 m) Oiartzun eta Irun artean.\nIgotzeko denbora:2:30 h\nJeisteko denbora:1:15 h\nEzaugarriak:Bide eroso batetik, naiz destreperen bat egon eskuak erabiltzea behartzen diguna.\nMuganix (Aiako Harriak) IV+\nErroibide- Aiako Harriak\nIrumugarrieta (Aiako Harriak)- Aiako Harriak\nMuganix- Aiako Harriak\nTxurrumurru- Aiako Harriak\nGanboAmezketa eta Buruntzuzin kobre meategietatik\nHiru Erregeen MahaiaLinzako aterpetxetik\nIrumugarrieta (Aralar)Albia trikuharriaren inguruan dagoen aparkalekutik


Hilezkortasunaren fikzioa - - Baleike.eus\nGorka Zabaleta 2018-12-01 12:00\nEtxeko sukaldean nago. Kafe bat behar dut bazkalondorengo lo kuluxkak utzitako nagia gainetik kenduko badut. Kafe makina lanean ari den bitartean irratia piztu dut. Likore marka baten iragarkiari buruz ari dira berriketan. Nonbait, zeresana eman du iragarkiak, berez esperimentu soziologiko bat omen da: ustez harreman estua duten lagun min edota senide diren pertsonak bildu dituzte; besteak beste, galdetu diete zenbatean behin ikusten duten elkar, eta kalkulatu diete hil arte gelditzen zaizkien urteetan (batazbesteko bizitza itxaropena oinarri hartuta, noski) elkarrekin zenbat denbora pasako duten. Emaitza ez dute espero: 80 egun pasako dituzte batzuek, pare bat aste beste batzuek, 72 ordu... Hunkitu egiten dira, oso gutxi dela iritzita: "Zerbait egin beharko dugu; gehiago ikusi behar dugu elkar". Eta amaierako mezu horrekin batera dator likorearen irudia, iragarki bat ikusi dugula akordarazteko.\nEsperimentua zuzendu duen psikologoa gonbidatu dute irratsaiora, eta ariketaren muinean sakondu du: "Gaur egungo gizarteak korrika bizitzera behartzen gaitu. Behar hutsalak sortzen dizkigu eta sinestarazten digu haiek lortu arte ez dugula bakerik izango, ez garela zoriontsu izango. Eta, lasterketa horri eusteko, gure bizitza objektuz eta gailu liluragarriz bete ahal izateko, maite ditugunekin egoteko denborarik gabe gelditzen gara. Ez gara ohartzen bizitzeko eta zoriontsu izateko ezer gutxi behar dugula: ura, jatekoa, aterpea eta maitasuna. Daramagun bizimoduarekin uko egiten ari gara zoriontsu izateari. Agian, ez garelako ohartzen gure bizitza laburra dela. Agian, hilezkortasunaren fikzioan bizi garelako. Askotan, esperientzia dramatiko bat, minbizia edo istripu larri bat, behar izaten dugu honetaz guztiaz jabetzeko, gure balioak benetan aldatzeko".\nKafez betetako katilua eskutan hartu eta ordenagailu aurrean eseri naiz. Interneten nabigatzen hasi orduko ohartu naiz segika dauzkadala bezperan denda digitaletan ikusitako argazki kamera modelo berria, soilik 24 orduz erdi prezioan dauden zapatila koloretsuak eta, nola ez, hurrengo urteko oporretarako begiratzen egon nintzen itsasbidaiaren iragarkia, "haurrak doan, ez galdu aukera". Eta jakin badakit, zakur amorratua baino tematiagoak direla iragarkiok, eta Interneteko azken txokoraino jazarriko nautela, black friday, merry christmas, "yo no soy tonto" eta happy new year sales... Hilezkortasunaren fikzioaren izenean, amore eman eta egun bateko, astebeteko edo hilabeteko soldata klik alu batean xahutu arte.\nEta orduantxe akordatu naiz aspaldian ez naizela amarenera joan.


Txolarrea, hormatxoria, artatxoria,... Txori honen zenbait sinonimo eta euren hedadura. — Eibar.ORG | Eibarko peoria\nHemen zaude: Hasiera / Blogak / Eibartik / Txolarrea, hormatxoria, artatxoria,... Txori honen zenbait sinonimo eta euren hedadura.\nArtikulua asko gustatu zait; eu.wikipedia.org-ra zatitxo bat kopiatu dut. http://eu.wikipedia.org/wiki/Txolarre#Euskal_izenak\n(Lehenengo kopiatu eta gero baimena eskatu ;-)\nNahi baduzu, jakina, aldatu edo ezabatuko dut kopiatutakoa. Bestela eu.wikipediari oparituriko zure emaitza hortxe geratuko da.\nNire informatzaile batek, Gososarri baserriko (42.994823,-2.563207) azken umeak, 1932. urtean jaiotakoak, hitzari buruz galdetu nionean bururatu zitzaion lehen hitza "tximintxa" izan zen. Tximintxa hormetako zuloetan habia egiten zuten txori txikiak ziren. Gero konturatu zen tximintxa beste antzeko txori bat zela, haiek ere "artatxori" hitza erabiltzen zutela.\nBide batez, Gatzaga-Eskoriatza artean dagoen baserri horretan, habia, kabia esateko "afixia" hitza erabiltzen zuten.\nTxarto idatzi dut *Gososarri. Benetan Gorosarri du izena. Inguruko askok Gorotzarri (Garaikua) esaten zioten.\nBlog honetako eduki guztia CC-by-sa lizentziakin banatzen dot (kontrakorik ez badiñot, behintzat). Pozten naiz Wikipediara be heldu dalako ;-)\nEskoriatza-Gatzaga inguruan Kurrilloi eta Artatxori jaso dittut. Tximi(n)txak edo Tximu(n)txak "Parus" familixako txorixak dira Leintz aldian (beste eskualde batzuetan burubaltzak edo kaskabeltzak deitzen diranak).\nEskerrik asko komentarixuengaittik, Gorka.\nRafa Saiz Elizondo dio:\nApunta hau ere, Asier:\nEñaut Agirre Goia dio:\nHernanin Txoarria esaten zaio, eta badira txoarriya esaten diotenak ere. Hernaniko Kronikako artikulu bat bidatzen dizuet: http://www.kronika.net/inde[…]=txoarri&buscar=txoarri\nEskerrik asko, Eñaut eta Rafa! Apuntatuta!\nAlberto Mtz. de la Cuadra dio:\nArtikuluan ez duzu aipatu, baina Euskaltzaindiaren "Euskararen Herri Hizkeren Atlasa"n baduzu mapa bat (167. zenbakikoa), eta han beste hainbat izen ageri dira:


Berrikuntzak Kabiezesko Pediatria Zerbitzuan | OSI EZKERRALDEA ENKARTERRI CRUCES\nInicio Nabarmena Berrikuntzak Kabiezesko Pediatria Zerbitzuan\nBerrikuntzak Kabiezesko Pediatria Zerbitzuan\nEEC ESIko osasun-zentroetan gauzatzen ari garen Pediatriako Humanizazio Planarekin bat etorriz, Kabiezesko osasun-zentroko Pediatria Zerbitzua berritu da. Obra egiteaz gain, altzariak, kartelak eta dekorazioa berritu dira.\nGuztira, 5 pediatria-kontsulta, 2 emagin-kontsulta, erabilera anitzeko gela (gimnasioa) eta aldagela birmoldatu dira, bai eta itxarongelak ere. Guztira, 321 m2 birmoldatu dira, eta 26.000 euroko inbertsioa egin da.\nObraren ezaugarriak: korridoreen eta kontsulten paretak pintura ekologikoz margotu dira; ateak, sabaia eta hormak pintatu dira; harraska eta konketaren gunean, horma-babesgarria jarri da; kontsulten, korridoreen eta itxarongelen lurzoru eta paretetan, binilo laminatua eta trokelatua ezarri da.\nKartelak: «Kartel Adeitsuak» proiektuaren barnean, ESIko pediatria-guneetan jartzen ari diren eredu berrira egokitu dira kartelak.\nAltzariak eta apaingarriak jarri dira, espazioak atseginagoak izan daitezen:\nKontsultak: altzariak berritu dira (armairuak, tiraderak, bulego-aulkiak, bisitari-aulkiak, konketa…). Horrez gain, ukitu atseginagoa izateko, idazmahai- eta horma-antolatzaileak eta apaingarriak jarri dira (landare artifizialak, koloretako esekitokiak, panel imanduak).\nItxarongelak eta korridoreak: panel imanduko horma-antolatzaileei eta biniloei esker (errepide eta autoen irudiak, Twister eta antzeko jolasak, garaiera-neurtzailea, etab.), haurrentzako egokiagoa eta atseginagoa izango da. Jarri diren biniloen diseinu berritzaile eta berrituak arreta berezia merezi du; diseinua EEC ESIko Ingeniaritza Zerbitzuaren proposamena da. Diseinu propioak dira, eta Zerbitzu horren arlo teknikoak egindako sorkuntza-lanaren emaitza.\nErabilera anitzeko gela eta aldagela: altzariak berritu eta lastairatxo berriak jarri dira, bai eta proiektore bat ere, gelaren erabilera hobetzeko.\nNoticia anteriorDiabetesa eta haurren elikadura\nNoticia siguienteMikrokirurgiako prestakuntza kirurgialari espezialista eta egoiliarrentzat


Pentsiodunek mozioa aurkeztu dute Oñatiko osoko bilkuran - Oñati - Goiena.eus\nOihana Elortza 2018-03-23 15:35\nEuren egoera zein den eta euren eskakizunak zeintzuk diren azaltzeko mozioa aurkeztu dute Oñatiko pentsiodunek atzo egindako martxoko osoko bilkuran. Eskaerak zeintzuk diren azaltzeko eta baita udalbatza osatzen duten bi alderdiek eskakizun horiekin bat egiteko eskatzeko. Pentsiodunek bete egin zuten osoko bilkuren aretoa.\nEuren egoera zein den eta euren eskakizunak zeintzuk diren azaltzeko mozioa aurkeztu dute Oñatiko pentsiodunak atzo egindako martxoko osoko bilkuran. Eskaerak zeintzuk diren azaltzeko eta baita udalbatza osatzen duten bi alderdiek eskakizun horiekin bat egiteko eskatzeko. Osoko bilkuren aretoa bete zuten.\nEH Bilduk zein EAJk biek egin zuten bat mozioarekin eta aho batez onartu zuten, eta gaiaren inguruan duten iritzia ere eman zuten.\nEH Bildurendako irakasgaia da pentsiodunak kaleak hartu eta euren eskakizunak egiteko batu duten indarra, arazoa ez delako bakarrik pentsioa jasotzen dutenena, Mikel Biain alkatearen iritziz. Pentsio sistema bera aldatu beharrean dagoela ere uste du, pentsioena prebisio plan pribaturantz doan bidea dela ikusten du-eta. Eskaeren inguruan, zehazki gutxieneko pentsioa 1.080 euro izateari buruz, Biainek adierazi zuen orain arte ere egin direla hori lortzeko ahaleginak Gasteizko legebiltzarrean, baina ez dela lortu.\nAlderdi jeltzaleko bozeramaile Lourdes Idoiagak ere sistema aldatu beharra dagoela ikusten du, eta hori posible dela iruditzen zaio. Horretarako baina, borondate politikoa behar dela dio, eta horixe ei da falta dena.EAJk pentsiodun alargunenengan jarri gura izan zuen fokua, ezkontidearen erdia pentsioaren erdia kobratzen dutelako gastuak berdinak izanda; eta SOVIA kobratzen duten emakume alargunek hori galdu egiten dutela ere azpimarratu gura izan zuen.\nUdaletxeko osoko bilkuren aretoa bete egin zuten atzo Oñatiko pentsiodunak eta udalbatzako alderdi biek egin zuten bat euren eskaerekin; sistema aldatzea posible dela ere adierazi zuten.\nPentsiodunak pozik agertu ziren mozioa aho batez onartu zutelako baina egoera ez dela ona adierazi zuten eta eurena defendatzen eta eskatzen jarraituko dutela. Oñatin, esaterako, astelehenero egingo dute elkarretaratzea Foruen plazan, 12:00etan.\nGai zerrendako gainerako puntuen artean, etxebizitza tasatuak arautzeko ordenantzaren aldaketa onartu zuten alde bietako botoekin. Tasatutako hainbat etxebizitza hutsik daude Oñatin, ez dira saltzen. Aldiz, alokairuaren eskaerak gora egin duela ikusita, etxebizitza horiek alokairuan emateko aldatuko dute ordenantza. 2017ko likidazioa, Oñatz dantza taldearekin hitzarmena eta Atxintxiketan kirol elkartearen eta udalaren arteko lankidetza hitzarmena ere onartu zituen udalbatzak, aho batez.